Donnie Yen Akui ‘Takut Mati’ Ketika Berlakon Bersama Mike Tyson Dalam Ip Man 3

Mungkin, rata-rata peminat filem Ip Man beranggapan bahawa babak berbalas tumbukan antara bintang filem aksi Kung Fu Wing Chun, Donnie Yen dengan bekas juara tinju dunia, Mike Tyson dalam Ip Man 3 (2016) hanyalah lakonan semata-mata, bak kata orang “Alah, tumbuk angin saja tu.”

Namun siapa sangka, di sebalik tabir filem tersebut, Donnie yang baru-baru ini menghadirkan diri ke Festival Filem Antarabangsa Shanghai ke-24 telah mendedahkan bahawa babak perlawan bersama Mike dalam filem ini telah menjadi satu momen yang ngeri buat dirinya.

Malah, Donnie juga pernah berasa bimbang sehinggakan beliau terfikir bahawa dirinya akan terbunuh secara tidak sengaja sebaik sahaja Mike Tyson melepaskan tumbukan sehingga menyebabkan Donnie hampir pengsan ketika merakamkan babak tersebut.

“Saya tidak boleh anggap ia sekadar lakonan kerana babak ini melibatkan hidup dan mati saya. Jadi, saya perlu berhati-hati dan anggap seperti berada di gelanggang perlawanan tinju yang sebenar.

“Begitu juga dengan Mike Tyson yang telah saya anggap bukan sebagai pelakon tetapi sebagai ‘peninju yang sebenar’. Bukan apa, kalau tersilap langkah dan terkena tumbukan daripada beliau, boleh ‘KO’ (terkorban) saya,” ujar Donnie seperti dipetik laporan portal SCMP.

Donnie juga mengimbau kembali satu babak di mana beliau hanya perlu menunduk dan mengelak setiap tumbukan deras yang dilepaskan oleh Mike. Anda boleh tonton sedutan babak tersebut menerusi pautan di bawah.

“Adegan yang tersangatlah bahaya! Ketika itu saya diarahkan hanya untuk menunduk dan mengelak daripada terkena tumbukan Mike sehingga babak tersebut berjaya dihabiskan.

“Gugur jantung saya apabila tumbukan beliau telah pun menyentuh rambut saya dengan kelajuan angin yang seakan-akan datangnya sebuah trak yang menuju ke arah saya dari depan.

“Sehingga kini, aksi tersebut masih segar dalam ingatan dan ia merupakan tekanan terbesar yang pernah saya tempuh sepanjang pengambaran filem Ip Man 3,” kata Donnie Yen lagi.

Gandingan Donnie Yen dan Mike Tyson dalam Ip Man 3 dipuji serasi dan koreografi aksi perlawanan yang ditonjolkan oleh mereka berdua ini amat awesome, bersahaja, real dan tidak seperti berlakon.

Dalam pada itu, Donnie juga akui bahawa beliau telah meminati Mike Tyson sejak kecil lagi dan sering menonton perlawanan tinju Mike yang bersiaran seawal jam 4 pagi di saluran televisyen di Hong Kong.

Dalam pada itu, Donnie Yen disahkan sertai Keanu Reeves dalam filem John Wick: Chapter 4. Baca menerusi klik pada pautan di bawah.

Donnie Yen Sah Sertai Keanu Reeves Untuk John Wick 4

Lelaki Melayu Ini Antara ‘Pewaris’ Ip Man Untuk Seni Wing Chun Di Dunia

Tonton Trailer Terbaru Ip Man 4: The Finale Menampilkan Bruce Lee Dan ‘Yuri Boyka’


Donnie Yen Dan Ludi Lin Dijangka Bakal Membintangi Filem Marvel ‘Shang Chi’

Disember lalu, Marvel telah mengumumkan pengenalan watak adiwira Asia pertama dan giat mencari pengarah dan pelakon yang sesuai untuk membintangi Shangi Chi.

Shang Chi merupakan watak yang tidak asing lagi buat pembaca komik Marvel. Sedikit info mengenai Shang Chi, karakter ini dikenali sebagai seorang pakar bela diri yang diberi gelaran ‘Master of Kungfu’.

Menurut laporan That Hashtag Show, Marvel Studios kini sedang merancang untuk mengadakan perjumpaan dengan pelakon yang sinonim dengan watak Ip Man, Donnie Yen dan Ludi Lin yang terkenal sebagai watak Power Rangers.

Sebelum ini beberapa nama telah disebut oleh peminat berpotensi untuk membawa watak ini. Antara nama yang sering disebut ialah Henry Golding. Penggambaran Shang Chi dijadualkan akan bermula pada bulan November dan dijangka akan menemui penonton pada bulan Februari 2021 nanti.


Donnie Yen Sah Sertai Keanu Reeves Untuk John Wick 4

Pelakon utama filem Kung Fu Ip Man, Donnie Yen dikhabarkan bakal bergandingan dengan pelakon terkenal Keanu Reeves dalam filem John Wick 4.

Dijangkakan filem sekuel John Wick 4 akan mula ditayangkan di pawagam pada 22 Mei 2022. Pengumuman ini telah dikongsikan oleh syarikat pengendali pawagam terkenal iaitu GSC dalam satu hantaran di Facebook rasmi mereka.

Pasti ramai peminat filem sekuel John Wick berasa tidak sabar untuk menyaksikan aksi kehebatan serta keserasian gandingan antara dua pelakon hero ini dalam filem ini.

Selepas 2 tahun John Wick 3 meninggalkan peminatnya dengan pengakhiran yang tergantung sudah pastinya ‘menjengkelkan’ segelintir peminat, namun akhirnya kedukaan itu mulai terubat apabila filem ini telah pun mempunyai sambungan sekuelnya yang keempat.

John Wick 4 adds Donnie Yen, who will play an old friend and fellow assassin to Keanu Reeves' titular Wick. https://t.co/4PjNPD3mJT pic.twitter.com/Qx7GX4h3yc

Akan tetapi, ia kedengaran sedikit kecewa juga kerana sebelum ini John Wick 4 pernah dilaporkan bakal ditayangkan 21 Mei tahun ini. Mungkin atas sebab-sebab tertentu tayangan filem ini terpaksa ditunda ke tahun hadapan.

Apa-apa pun, sama-sama kita tunggu dan lihat sama ada gandingan dua pelakon hero yang terkenal serta hebat ini Donnie Yen dan Keanu Reeves dalam John Wick 4 menjadi atau pun sebaliknya.

Lionsgate umum John Wick 5 dirakam terus bersama filem sekuel keempat John Wick. Klik pautan di bawah untuk membacanya.

John Wick 5 Diumumkan Oleh Lionsgate, Akan Dirakam Terus Bersama Filem Keempat

‘John Wick: Chapter 3 Parabellum’ Pengakhiran Yang Penuh Aksi Dan Kejam


Serlahkan Kreativiti Anak Anda Dengan Menyertai ‘Doodle 4 Google’ Sempena Hari Malaysia

Mahukah anda melihat hasil doodle anak atau anak buah anda tertera di halaman Google? Nampaknya kini Google Malaysia telah membuka peluang melalui sebuah pertandingan penghasilan Doodle.

Untuk pengetahuan anda, ini bukanlah pertama kali Google Malaysia telah mengajurkan program seperti ini. Program yang mula dilancarkan buat pertama kali pada 2014 kini bakal diteruskan pada tahun ini bersempena dengan Hari Malaysia.

Lebih menarik, pertandingan ini dibuka kepada empat kategori mengikut umur membolehkan setiap anak muda menyerlahkan kretiviti masing-masing berdasarkan kelompok. Pada tahun ini tema ‘Meraikan Kepelbagaian Malaysia’ atau ‘Celebrating Malaysia’s Diversity’.

Berikut merupakan antara pemenang Doodle 4 Google pada tahun 2014 mengikut kategori.

Apa yang perlu anda lakukan anda hasilkan sebuah doodle dimana menampilkan logo google disertakan dengan elemen yang menampakkan kebudayaan Malaysia. Para peserta boleh menghasilkan hasil doodle baik dari segi digital mahupun secara kaedah biasa.

Buat anak muda yang berminat untuk menyertai pertandingan anjuran Google ini, anda boleh dapatkan maklumat mengenai Doodle 4 Google dengan lebih lanjut di sini. Mungkin ini satu-satunya peluang untuk anda menampilkan bakat anda serta membolehkan hasil seni anda tertera di halaman utama Google Malaysia.


3 Kali ‘Makan Lari’, Pemilik Kedai Sate Di Kajang Ini Mahu Si Pelaku Lunaskan Bil

Terkenal sebagai ‘syurga sate’, kami pernah mengulas bagaimana sate mula bertapak dan terkenal di Kajang sebelum ini. Bukan mahu bercakap akan sejarah atau keenakan sate, tetapi satu isu telah mendapat perhatian netizen.

Terbaharu, Sate Rono Kajang telah memuat naik perkongsian di Facebook miliknya perihal pelanggan makan ‘lari’ tanpa membuat pembayaran pada Ahad yang lalu dan menuntut pelanggan tersebut melunaskan segala bil-bil mereka.

Menerusi perkongsian tersebut, ini bukan kali pertama pelanggan tersebut makan tanpa bayar tetapi sudah 3 kali melakukan perkara tersebut. Jika pelanggan tersebut tidak menghubungi pihak Sate Rono Kajang, pihaknya akan ‘publish’ video CCTV yang menunjukkan pelanggan tersebut keluar tanpa membuat pembayaran.

Tambahnya, tujuan utama perkongsian tersebut adalah sebagai peringatan dan kesedaran kepada si pelaku dan orang ramai agar kejadian seperti ini tidak berulang kembali.

Mengulas lanjut kenapa pihak Sate Rono Kajang tidak mengecam si pelaku walaupun kesalahan berulang, pihaknya mengatakan modus operansi si pelaku datang ketika ramai orang dan juga tidak dapat mengecam semua pelanggan yang keluar masuk kedai.

Menerima mesej daripada netizen yang baik hati untuk membayarkan bagi pihak si pelaku, Sate Rono Kajang mengatakan pihaknya hanya sudi menerima wang daripada si pelaku. Apakah pendapat anda mengenai kes ini?

Sementara itu, kami kongsikan bagaimana Sate Haji Samuri naikkan nama Kajang pada pautan di bawah ini.

Bagaimana Sate Haji Samuri Bantu Dalam Menaikkan Nama Bandar Kajang

Hilang Kerja Sebagai Pramugari, Wanita Ini Jual Sate Demi Untuk Teruskan Hidup

‘Food Truck’ Sate & Sake Milik Warga Malaysia Ini Tempa Nama Di Itali


‘Double Park’ Dan Ganggu Laluan Jalan, Proton Saga Dengan Vest Polis Ini Jadi Perhatian Netizen

Sudah menjadi tanggungjawab buat setiap pengguna jalan raya untuk mengikut peraturan yang ditetapkan tanpa mengira pekerjaan dan pangkat. Di samping mengelakkan daripada berlakunya kemalangan, pematuhan undang-undang bakal memudahkan pengguna jalan raya yang lain.

Dalam pada itu, lain ceritanya pada kali ini apabila tular dalam Facebook Group B40 Buat Perangai Apa Harini di mana sebuah kereta Proton Saga berwarna hitam yang dilihat mengganggu lalu lintas serta membuat double park.

Lebih mendapat perhatian ramai, kereta ini turut diletakkan vest polis pada bahagian hadapan sekaligus memberi gambaran pemilik kenderaan ini merupakan anggota polis.

Perkongsian ringkas yang dibuat sekaligus telah mendapat perhatian netizen yang berpendapat menjadi anggota polis bukan lesen untuk membuat double park sesuka hati.

Sementara itu, terdapat juga netizen yang berpendapat pemilik Proton Saga berkemungkinan bukan polis kerana agak janggal dan pelik untuk seorang anggota polis mendedahkan identiti dan pekerjaan dengan cara tersebut.

Tidak kurang yang berpendapat pemilik Proton Saga tersebut mungkin sekadar polis bantuan atau mereka yang baru sahaja bekerja sebagai anggota polis.

Sehubungan dengan itu, orang ramai tidak mengira anggota polis atau tidak dinasihatkan untuk mematuhi peraturan dalam memudahkan urusan pengguna jalan raya yang lain sekaligus mengurangkan kesesakan di sesuatu kawasan.


‘Double-Park’ Kereta Pemandu Mengandung, Sikap Pemilik Honda Civic Ini Undang Kecaman Netizen

Amalan double-park boleh dikatakan perkara biasa berlaku di mana-mana tempat atas sebab kekurangan tempat letak kereta. Tetapi perkara menjadi rumit apabila kereta yang double-park tidak tinggalkan butiran untuk dihubungi bagi mengalihkan kenderaan.

Terbaru, seorang wanita meluahkan kekecewaan melalui ciapan Twitter terhadap pemilik kereta Honda Civic yang bertindak ‘kurang beradap’ setelah menghalang laluan tempat letak kereta selama lebih satu jam di sebuah hotel.

Ni la orang cakap, pakai kereta mewah. Tapi bodoh. Adab tak de. Otak letak dekat lutut.

RT ni, sampai owner kereta ni jumpa tweet ni pic.twitter.com/uBex4hHlUx

— AMAL.LEYNA (@amallina_mua) April 11, 2021

Menerusi ciapan yang dikongsikan, Amallina hadir ke sebuah hotel kerana mempunyai tugas solekan seorang pelanggannya di situ. Semasa hendak pulang, dia dapati terdapat sebuah kereta Honda Civic telah menghalang satu-satunya laluan untuk dia keluar.

Amallina terlebih dahulu cuba untuk mengeluarkan keretanya, tetapi gagal disebabkan ruangan yang tidak mencukupi. Setelah itu, dia hubungi pelanggannya untuk minta maklumkan kepada pihak reception mengenai perkara tersebut.

And i xnk push diorang sbb i takut, nnti kalau i push tanya bila i boleh keluar semua. Nnti langsung tak de sape nak tolong i. I dah la sorang. So apa i boleh buat. I sabar. Tp i xboleh sorok la muka i marah tu . Siapa je xmarah kena tunggu almost 1jam.

Sementara menunggu lebih kurang 15 minit, Amallina ternampak seorang pengawal keselamatan dan memintanya untuk cuba tolong. Namun, pengawal keselamatan tersebut turut gagal dan naik ke dalam hotel untuk meminta bantuan salah seorang staff.

Pihak staf hotel tersebut cuba dapatkan telefon pemilik kereta Honda Civic, namun tidak dapat menjumpainya. Jadi dia sendiri cuba untuk mengeluarkan kereta Amallina, ternyata ruangan tidak cukup luas untuk keretanya keluar.

Akhirnya pihak staf hotel membuat keputusan untuk membuat pengumuman untuk mencari pemilik kereta Honda Civic tersebut. Menurut Amallina, setelah pengumuman kali kedua telah dibuat, barulah pemilik kereta turun ke tempat letak kereta untuk mengalihkan kereta.

Keadaan menjadi tegang apabila Amallina sedang mengeluarkan kereta, dia terdengar wanita terbabit mengutuknya dengan kata-kata yang kurang enak didengari.

Perkongsian ciapan ini telah menerima lebih 10,000 kali perkongsian dan mengundang kemarahan netizen kepada pemilik kereta Honda Civic terbabit yang tidak bertimbang rasa.

even you have a lot of money, you can’t even buy a common sense https://t.co/35nIUIFgXT

reminds me of last Friday when my car was blocked after office hour. Thought it belonged to one of our clients so I waited for 30mins only to find out the owner was having dinner at a restaurant next to my office. Didn't even have the courtesy to apologize smh https://t.co/CrqevKn8pE

This is what we call as takde common sense https://t.co/nw6dViOtKA

Menurut Amallina, dia tidak mahu melanjutkan isu ini kerana dia sudah terlambat untuk menghadiri urusan lain ketika itu.

Tetapi disebabkan pemilik kereta tersebut bertindak ‘kurang beradap’ semasa dia masih berada di tempat kejadian telah menyebabkan dia bertindak balas bagi mempertahankan dirinya.

Baca lagi artikel-artikel yang menjadi pilihan The Vocket sepanjang minggu lalu melalui pautan di bawah.

Fipper Jawab Isu Selipar ‘Muslim Friendly’ Edisi Khas TheNoor

Lambat Siapkan Tempahan Makanan, Pemilik Restoran Ini Tampar ‘Rider’ FoodPanda

Ketua Sindiket Kartel Projek Kerajaan Ditahan, ‘Aset’ Bernilai RM148.2 Juta Disita


Doug Jones, Hero Di Sebalik Filem Terbaik Oscar ‘The Shape Of Water’

Anugerah Oscar yang berlangsung semalam menyaksikan saingan sengit daripada filem-filem hebat Hollywood untuk kategori ‘Best Pictures’. Namun filem fantasi sains ‘The Shape Of Water’ karya Guillermo del Toro dinobatkan sebagai pemenang mengalahkan filem hebat lain antaranya Dunkirk, Darkest Hour, Three Billboards Outside Ebbing Missouri dan Get Out.

Filem yang berlatarkan perang Cold War pada tahun 1960an di Amerika Syarikat ini menjadi pilihan juri kerana menggabungkan sains fiksyen bersama penggambaran gaya old-school Hollywood.

Namun The Shape Of Water perlu berterima kasih kepada Doug Jones, pelakon yang membawa watak manusia ikan dalam filem ini. Beliau sudah berlakon hampir 150 filem di Hollywood namun beliau tidak terkenal. Kenapa? Kerana beliau biasanya akan memegang watak yang memerlukan beliau memakai kostum mengikut watak yang dibawanya.

Antara watak yang dipengang beliau adalah Abe Sapien (Hellboy), Silver Surfer (Fantastic Four), watak ikonik dalam Pan’s Labyrinth dan banyak lagi. Tonton video di atas. Doug Jones adalah pelakon yang sangat hebat dan kemenangan filem The Shape Of Water pastinya akan menaikkan nama Doug Jones di kalangan peminat filem Hollywood.


Ketika Aku ‘Down’ Berbisnes, Bagaimana ‘Adik Gemukku’ Menaikkan Semangatku Semula

Ketika mula-mula membuka firma guaman sendiri pada bulan 5 tahun 2014, adik sayalah orang yang paling banyak menolong saya. Daripada sekecil-kecil benda sampailah ke sebesar-besar perkara dialah orang tempat saya rujuk mintak pendapat.

Saya masih ingat lagi, semasa saya memberitahu adik dan kakak saya tentang rancangan saya nak bukak firma guaman soalan pertama yang adik saya tanya — “Awak dah ada clients ke Kak Cik?”

“Sekarang ni memanglah tak ada tapi nanti orang pelan-pelan carilah.”

“Bisnes ni Kak Cik, it’s all about finding the right clients to sustain your business,“ begitu pandangan professor tahap ‘Einstein’ diberikan oleh adik saya.

Masa tu saya buat tak endah pun dengan pandangan adik saya tu.

Dalam kepala dah mula rasa syok sendiri excited nak bukak firma sebab berbeza dengan membuka sebarang perniagaan yang didaftarkan di bawah SSM, membuka firma guaman tidak memerlukan sebarang bayaran pendaftaran.

Asalkan sahaja lesen amalan guaman atau practicing certificate dan professional indemnity insurance masih sah, maka apa yang perlu saya lakukan hanyalah menghantar sekeping surat kepada BAR Council memaklumkan cadangan untuk membuka firma guaman sendiri dengan memberikan nama firma, alamat pejabat, nombor telefon, faks, dan e-mail rasmi firma guaman.

Seminggu selepas saya menghantar surat tersebut, saya terima Letter of No Objection daripada BAR Council yang memaklumkan permohonan saya untuk membuka firma guaman telah pun diluluskan! Masa tu gembira tak terkata.. rasa seronok dan best sangat macam esok nak sambut hari raya!

Now I have my very own legal firm using my own name! Hik..hik..hik..hik!

Selesai dengan proses permohonan untuk membuka firma guaman sendiri, saya meminta adik saya untuk reka logo, letter head, name card dengan buat rubber stamp firma saya. Bila dah siap semuanya, saya print out letter head dengan logo firma atas kertas.

Sepanjang hari saya sengih sorang-sorang tiap kali tengok logo dengan letterhead yang terpampang nama sendiri. Masa tu rasa macam saya dah berjaya sangat dah nih. Muda-muda dah ada firma guaman sendiri.

Seminggu selepas berada di awan-awangan tak jejak tanah syok sendiri sebab rasa dah berjaya tahap super saiya dengan ada firma sendiri, barulah saya mula sedar akan realiti sebenar membuka firma guaman.

Firma guaman adalah satu perniagaan. Firma guaman adalah satu bisnes. Dan saya memang zero experience buat apa-apa bisnes dan mula rasa sakitnya.

Bukan senang sebenarnya nak urus bisnes sendiri. Dan yang terpaling payah ialah untuk mencari klien baru. Ketika saya membuka firma sendiri kenalan saya masih tak banyak. Saya tak ada klien sedia ada. Tambah memburukkan keadaan sebab saya sendiri tak tahu di mana nak mula untuk buat pemasaran bagi mendapatkan klien.

Masuk bulan kedua saya semakin buntu. Saya tak punya sebarang pendapatan langsung! Saya terpaksa menggunakan simpanan yang ada untuk membayar ansuran kereta dan ASB. Mujurlah komitmen saya tak banyak. Tinggal dengan keluarga, jadi saya tak perlu bayar sewa rumah. Makan pun dah boleh jimat.

Masa tu saya dah mula rasa keputusan saya untuk membuka firma sendiri adalah keputusan bodoh yang terlalu tergesa-gesa dan tidak punya perancangan.

Saya dah mula rasa ‘down’. Terperap dalam bilik fikir macam-macam. Makan entah ke mana. Tak bercakap dengan orang.

Masa tu adik saya approached saya tanya apa rancangan saya? Apa projection firma saya? Apa strategi pemasaran saya?

Arghhhh.. saya tambah sakit hati dengan pertanyaan-pertanyaan lagak Professor Einstein dia tu. Walau sebenarnya soalan-soalan itu adalah realiti yang perlu saya kaji dan susun pada awal dulu lagi masa saya mula-mula ambil keputusan nak buka firma.

Bila dah tengok saya yang semakin hari semakin down and demotivated, adik saya suruh saya masuk bekerja makan gaji balik. Dia suruh saya kerja dengan mana-mana firma guaman lain untuk kumpul pengalaman. Dan buat come back dengan firma sendiri bila sudah ramai contact. Lagi saya rasa tercabar dengan kata-kata dia. Rasa macam saya ni loser sangat!

Masuk bulan keempat hidup tanpa gaji tetap kewangan saya tambah meruncing. Simpanan dah makin berkurang. Sebab kesian tengok saya yang dah makin tak terurus, kakak dan adik saya tolong bayarkan ansuran kereta dan ASB. Kakak saya siap hulur duit poket untuk saya belanja. Saya yang “ego Cik Gayah” setinggi KLCC rasa terhina sangat. Malu nak ambil duit dari adik yang lebih muda dari saya. Sebab “ego Cik Gayah” saya yang tak nak ambik duit, adik saya bagi duit tu pada Umie. Dia pesan pada Umie suruh bagi duit tu dekat saya untuk bayar kereta.

Bulan kelima, adik saya cuba slow talk dengan saya. Dia pujuk saya untuk bekerja dengan syarikat iKahwin dia.

“Tak apalah Kak Cik, firma tu awak teruskan je. Sementara nak tunggu awak dapat klien baru awak kerjalah dengan orang. Orang bayar gaji awak per day. Sekurang-kurangnya awak adalah income masuk. Tapi kerja dengan orang ni kerja buruhlah. Bukan kerja macam awak jadi lawyer dulu. Awak tolong layan klien yang pesanan rubber stamp dekat Whatsapp dan FB. Nanti orang ajar awak macam mana nak buat rubber stamp. Lepas tu belah petang awak tolong post-kan rubber stamp okayy?”

Sedikit sebanyak saya termakan jugak degan pujukan adik saya. There’s no harm in trying. Lagipun, sekurang-kurangnya dapatlah juga saya gaji untuk tampung bayar kereta dan pinjaman ASB saya nanti. Tak adalah malu sangat asyik ambil duit adik dengan kakak.

Bermulalah saya bekerja dengan adik saya sebagai staf sokongan tolong jawab pertanyaan klien dia yang nak beli rubber stamp melalui Whatsapp dan FB.

Mula-mula ok lagi bila masuk hari kedua dan ketiga saya mula tertekan dengan perangai klien yang meroyan macam-macam.

Sebab tengok saya yang tak boleh nak cope dengan kerenah klien yang meroyan adik saya pindahkan saya jadi pembantu belakang tabir pulak.

Dia ajar saya buat rubber stamp. Saya tengok adik saya buat macam senang like piece of cake je. Picit gel getah sikit, ratakan, pastikan takda gelembung udara, masukkan dalam mesin, kemudian dalam masa 2 minit rubber stamp siap!

Tapi bila saya buat, habis bersepah semua gel getah yang nak buat rubber stamp tu. Bila masuk dalam mesin, habis jahanam rubber stamp sebab ada banyak gelembung udara. Tangan saya habis melekit-lekit kena gel getah.

Arghhhhhh.. saya rasa macam nak hempuk kepala sendiri kat mesin rubber stamp adik!

Sebab tengok saya tak boleh cope dengan kerja-kerja buruh macam tu, adik saya pindahkan saya jadi posmen pula. Kali ini saya kena jaga pesanan masuk klien. Tulis alamat klien pada borang PosLaju, bungkuskan rubber stamp yang ditempah dan hantar semua rubber stamp tu ke pejabat pos.

Hari pertama saya ok lagi. Sebab adik saya dah tolong saya bungkuskan separuh daripada rubber stamp tu. Hari kedua adik saya tinggalkan saya seorang-seorang uruskan packaging dan pos semua rubber stamp ke pejabat pos.

Lepas hantar rubber stamp ke pejabat pos, saya balik ke pejabat adik saya dengan senang hati sebab rasa saya dah menjalankan tugas saya sebagai posmen dengan jayanya kali ini. Sampai di pejabat bila adik saya tanya mana resit-resit pengeposan saya tercengang-cengang sendiri.

“Eh? Nak kena minta resit pengeposan tu balik ke dari kerani pejabat pos tu?” saya tanya adik saya balik.

“Allah! Kak Cik!!! Kalau awak tak minta balik resit pengeposan tu macam mana kita nak trace balik rubber stamp kita tu dah sampai pada customer ke tak? Nanti kalau klien tanya macam mana kita nak bagi tracking code untuk diaorang check dengan PosLaju?”

And true enough, keesokan harinya customer mula bertanyakan tracking code. Dan tambah lebih teruk bila hari yang berikutnya bila rubber stamp customer sampai, ramai yang merungut dapat rubber stamp yang salah.

Pesan lain, dapat rubber stamp lain. Dan semua itu… salah saya! Saya yang salah bungkuskan rubber stamp klien. Dengan resit pengeposan yang saya tak minta balik dari kerani pejabat pos menyebabkan sistem bisnes adik saya jadi tunggang langgang!

Setelah kegagalan saya untuk menjadi posto yang baik, adik saya pindahkan saya ke bahagian terima pesanan plak. Kali ini saya dah nekad dalam hati that I really need to get things right! Saya kena buktikan pada adik saya yang saya sebenarnya boleh buat kerja-kerja ni.

Adik saya ajar macam mana dia proses pesanan-pesanan yang masuk daripada klien. Adik saya dah buat satu sistem yang akan trace dan kumpulkan semua pesanan masuk dalam satu jadual pembayaran yang lengkap dengan alamat, code rubber stamp, design dan ayat yang nak ditulis atas rubber stamp tu dan bayaran yang dibuat. Masa mula-mula adik saya tunjukkan sistem dia tu, saya tersangatlah kagum!

Saya memang bukan jenis IT-savvy punya orang. Dari zaman belajar di UIA sampailah dah kerja saya memang sangat tak cekap pakai komputer. Yang saya tahu cuma pakai Microsoft Words dengan Powerpoint kalau masa nak buat presentation. Dapat buat slides show yang ayat dan gambar dia boleh gerak-gerak tu saya rasa dah “Bill Gates habis la”. Bangga 7 keturunan sebab saya berjaya buat slides show yang ada gambar dengan ayat yang boleh gerak-gerak.

Jadi bila adik saya tunjukkan sistem pesanan dia tu dalam hati saya —

“Fuyooooooo!!!! Canggih giler dowh perisian awak nih!! Apa ke namanya perisian awak nih?? Ada jual kat Low Yat tak??”

Tapi sbb “ego Cik Gayah” saya yang setinggi KLCC, saya tak tunjuklah pada adik saya keterujaan melampau saya tuh.

Saya buat-buat muka bekeng dan serius konon macam, “Eleh.. aku tau pakai benda alah nih. Aku dah biasa dulu pakai benda macam ni masa belajar di UIA dulu.”

Masa adik saya terangkan kat saya macam mana nak pindahkan daripada pesanan yang ada dalam sistem tu masuk ke dalam Excel, saya perhatikan betul-betul jari-jari panjang dia tekan keyboard komputer.

Ok.. jari hantu kiri tekan button CTRL, jari telunjuk kiri tekan button A- ok then jari telunjuk kanan tekan button CTRL, jari hantu tekan button C plak. Ok dah copy semua maklumat klien yang dah buat bayaran gerakan cursor click di Excel tadi. Jari hantu kanan tekan button CTRL jari telunjuk kiri tekan enter dan  tadaaaaaaaa…. semua maklumat yang ada dalam sistem tadi dah  transfer masuk Excel. Jadi sekarang designer adik saya dah boleh proses pesanan klien.

“Awak boleh buat tak ni Kak Cik? Ke nak orang terang sekali lagi?”

“Boleh.. tak payah terang lagi sekali. Orang dah tau nak buat macam mana,” jawab saya dengan penuh keyakinan.

Eleh.. benda senang je ni! Tutup sebelah mata pun boleh buat!

Jadi saya pun gerakkan lah jari jemari saya tekan butang keyboard komputer macam mana yang adik saya ajar tadi —

Ok.. jari hantu kiri tekan button CTRL, jari telunjuk kiri tekan button A- ok kemudian jari telunjuk kanan tekan button CTRL jari hantu tekan button C plak. Ok dah copy semua maklumat klien yang dah buat bayaran gerakkan cursor klik pada Excel tadi. Jari hantu kanan tekan button CTRL jari telunjuk kiri tekan enter dan  tadaaaaaaaaaaaaa…. habis HILANG SEMUA maklumat klien adik saya yang ada dalam pesanan sistem tu tadi!

Allahurobbi!! Apa benda aku dah buat nih?????

Saya dah menggelabah puyuh sendiri.  Eh, mana hilang semua maklumat klien tadi?  Eh benda ni takkan tak ada auto-save? Kan masa aku buat kerja-kerja pakai Microsoft Words di UIA dulu kan ada auto-save kalau tiba-tiba laptop ter-off sendiri sebab habis bateri.

Peluh jantan, peluh betina, peluh pondan dah mula mengalir di dahi. Hati saya dah mula berdebar-debar. Nak tanya adik saya takut dia marah pula.

“Awak ok Kak Cik?” adik saya bertanya dari meja tempat dia buat kerja sambil mencuri pandang ke arah saya.

“Okkkkkk..,” jawab saya pendek dan berat. Matilah aku kali ni! Habis mana aku nak cari maklumat klien yang beratus tadi?

Saya cuba buat-buat pandai menggodek komputer adik saya. Tekan sana, tekan sini nak cari maklumat klien yang dah hilang tu. Sumpah! Memang tak jumpa! Ghaib macam makhluk halus!

Oleh sebab dah cuak sangat, saya terus shut down komputer.

“Orang nak balik,” pendek saya memberitahu adik saya lalu bangun menuju ke pintu keluar pejabat dia.

“Orang siapkan kat rumah  laa nanti,” saya terus keluar meninggalkan adik saya yang terpinga-pinga sendiri.

Dalam hati saya menyumpah seranah sendiri. Memang  tobat , saya tak nak dah kerja dengan adik saya lagi. Semua kerja dia saya tak boleh nak  cope.

Masa tu rasa bertambah-tambah  loser . Kerja semudah budak darjah satu pun saya tak boleh buat.

Esoknya bila adik saya ajak pergi pejabat dia lagi buat kerja saya dah tak nak. Saya melepek kat rumah macam orang mati laki.

Saya rasa hidup dah tak ada masa depan lagi. Buka firma  syok sendiri tapi tak ada clients.

Nak masuk kerja makan gaji balik tapi malu sebab “ego Cik Gayah” yang tinggi macam KLCC.

Nak kerja dengan adik saya pun dah habis huru hara sistem  kat office dia saya jahanamkan.

I was completely devastated with myself at that point.

Hujung bulan tu adik saya bagi saya RM60 sebagai upah bekerja. Tapi saya jual mahal tak nak ambil duit yang dia bagi. Adik saya tinggalkan duit tu atas meja luar sebelum dia pergi kerja.

Bila adik saya keluar pergi kerja, saya keluar bilik dan ambil duit yang tinggal atas meja tu ( gila ngko , tak nak duit?).

Tapi masa tu saya mula sedar betapa bernilainya duit RM60 tu. Saya teringat balik segala susah payah saya masa kerja dengan adik saya dulu. Walaupun saya kerja tak sampai seminggu pun ditambah lagi dengan segala huru hara yang dah saya lakukan di pejabat dia, tapi saya mula sedar yang bukan senang nak cari duit sendiri.

Dulu masa kerja makan gaji saya tak hargai duit gaji yang saya terima tu. Kerja saya bukan kerja yang pakai kederat. Jadi saya tak rasa sangat susahnya nak buat kerja.

Cukup bulan dapat gaji terus masuk dalam akaun bank. Itu pun saya masih tak puas hati juga.  Complaint itu ini lagi.

Sekarang bila dah rasa kerja jadi buruh yang tak pakai  degree , kerja guna  kederat , barulah saya tahu nilai duit tu.

Dari adik saya yang umurnya lebih muda dari saya itu sebenarnya banyak benda yang saya belajar. Adik saya ajar saya konsep tawakal dalam hidup. Adik saya ajar saya untuk jadi lebih tabah dan cekal dalam bekerja.

Dari dia saya mula belajar untuk tidak tinggalkan solat Dhuha setiap pagi.

Dan dari dia juga saya belajar yang konsep solat Dhuha tu bukannya nak mintak pada Allah suruh jadikan kita kaya tapi itulah simbolik kebergantungan kita pada Allah Azzawajalla.

Dalam solat Dhuha itu kita minta dari Allah untuk diberikan keberkatan rezeki dan kelancaran dalam segala pekerjaan yang akan kita lakukan pada hari itu.

Saya kagum dan  respect dengan sikap positif yang ditunjukkan oleh adik saya.

Adik saya sebenarnya ada Diploma in Aviation. Kerja yang selayaknya dengan kelulusan yang dia ada adalah untuk menjadi seorang Pilot. Tapi disebabkan susah nak dapat peluang pekerjaan sebagai seorang Pilot pada ketika itu, adik saya pernah bekerja menjadi personal driver.

Kemudian dia nekad untuk buat bisnes sendiri. Dari ideanya juga lahirlah iKahwin seperti mana yang ada pada ketika ini.

Saya kagum dengan segala usaha yang tak pernah kenal erti putus asa adik saya dalam mengusahakan iKahwin, syarikat miliknya yang bermula dari kosong sehinggalah berjaya seperti sekarang.

Adik saya cukup terbuka untuk belajar dan explore benda baru. Kalau nak dibandingkan dengan saya, dia jauh lebih positif dan bersemangat.

Kalau saya berada di tempatnya, dengan “ego Cik Gayah” saya yang setinggi KLCC, memang sumpah saya takkan buat kerja-kerja buruh macam yang pernah dia buat dulu. Bersusah payah belajar macam mana nak buat rubber stamp.

Buat research dan beli bahan dari pembekal sendiri untuk dapatkan harga yang paling murah.

Masa mula-mula dia beli mesin nak buat rubber stamp yang besar gedabak macam saiz oven nak bakar roti tu dulu bawa balik rumah, dalam hati saya rasa ragu-ragu dengan idea dia untuk jual rubber stamp yang fancy-fancy untuk orang kahwin.

“Dah kejadahnya la orang nak beli rubber stamp buat majlis kahwin? Orang nak kahwin banyak benda lain lagi penting nak sedikan. Tak ada masa nak tempah rubber stamp chop sana sini bagai nih.”

Betapa dari idea menjual rubber stamp yang saya rasa “eh tapenah dibuat dek orang la” jual rubber stamp untuk orang kahwin ni dulu mendatangkan keuntungan berlipat kali ganda sehingga adik saya mampu untuk membayar gaji pekerja, membayar sewa pejabat dan membeli mesin-mesin tambahan yang baru untuk kegunaan syarikatnya.

Thanks for every little thing that you’ve done for me.

From you, I’ve learned that everyone must come to a point of testing —

A time that can make a person either bitter or better.

When I’ve reached this point, I’ve simply accept defeat and give up;

But you are the one who refuse to allow tough times to defeat you and persevere to overcome your difficulties.

How can u get up when u’ve been knocked down?

Why do u still manage to turn your problems into possibilities?

Why do u seem to grow through the tough times, learn from them, and overcome overwhelming odds to step back on path of success, happiness and hope?

I believe the answers to these questions lie in one simple, yet basic truth that u always hold it tight to ur chest:

If I could pick the best brother, I would pick you —

My lovely dearly loveable ADIK GEMOK DORAEMON!


Di Sebalik Tragedi Yang Menimpa, Tersingkap Kepayahan Sebuah Kerjaya Bernama Doktor

Nota Editor: Semua doktor-doktor di bawah telah memberi keizinan untuk menerbitkan semula post Facebook mereka di Vocket.

Negara digemparkan dengan berita seorang pegawai perubatan pakar bius berusia 27 tahun maut dalam kemalangan tragik di Sungai Buloh ketika dalam perjalanan pulang ke rumahnya dari Hospital Sungai Buloh semalam, selepas bertugas selama 32 jam tanpa henti. Ketika bertugas, beliau mengawal selia beberapa kes kritikal.

Dr Afifah Mohd Ghazi meninggal dunia akibat kecederaan parah di bahagian dada dan kepala selepas kereta jenis Kelisa yang dipandunya melanggar pokok pada jam 3 petang, 3 km dari hospital tersebut.

Suami mangsa, Dr Mohd Hafizuddin Azman, seorang pegawai perubatan neurosurgical yang turut bertugas di hospital sama bergegas ke tempat kejadian untuk mengeluarkan jenazah mangsa yang tersepit di dalam kenderaan. Kaki beliau tersangkut di bawah papan pemuka (dashboard) ketika kejadian.

Allahyarham Afifah yang berasal dari Kamunting, Perak, meninggalkan suami dan seorang anak berusia 11 bulan.

Dr Afifah Mohd Ghazi yang pernah belajar di Universitas Padjadjaran (UNPAD), Bandung, menjadi satu simbol kerja keras dan dedikasi seorang pengamal perubatan untuk memberikan perkhidmatan terbaik kepada masyarakat.

Kes tersebut mengundang perbincangan hangat di media sosial.

Dr. Noor Hayati Yasmin seorang pengamal perubatan di Hospital Wanita Dan Kanak-Kanak Sabah, mengajak orang awam untuk memahami jerit perih yang terpaksa mereka alami.

Untuk menyelamatkan satu nyawa, seorang doktor fokus berjam-jam lamanya untuk memberikan yang terbaik. Kadang-kala sehingga mencapai 33 jam. Cerita Grey’s Anatomy juga telah menyentuh isu ini dalam salah sebuah sirinya. Tetapi kali ini, ia bukan lagi sekadar cerita. Ia adalah kisah sebenar, dengan risiko sebenar.

Doktor pun tahu risikonya. Ada yang sudah tidur sebentar selepas selesai syif, tetapi masih mengantuk. Doktor bukan robot, begitu juga staf hospital yang lain.

Usahlah marah-marah, kerja doktor bukan setakat memenatkan dari segi mental, tetapi dari segi fizikal. Mereka tidak senyum bukan kerana sombong, tetapi kerana kepenatan, yang amat sangat.

Maafkanlah doktor, mereka pun manusia biasa.

Dr Kamarul Ariffin Nor Sadan pula, seorang pegawai perubatan di Hospital Sultan Ismail pula berkongsi sebab mereka yang bekerja di bahagian kesihatan sanggup bekerja keras.

Kes kemalangan melibatkan petugas kesihatan akibat kepenatan, bukanlah pertama kali berlaku.

Mereka adalah orang-orang yang sering dicaci maki, sering juga dilemparkan dengan pelbagai tuduhan, namun mereka menelannya dan berusaha lebih kuat.

Mungkin ada yang tidak menyangka, mereka juga ada keluarga. Ada suami, isteri dan anak. Terlalu banyak masa mereka korbankan untuk jawatan mereka, dan terlalu sedikit masa untuk keluarga. Jadi dapatkah mereka menunggu lagi?

Sudah terbalik begini pun, masih fikirkan orang lain.

Dr Mahyuddin Mohamed, seorang Pakar Bedah Ortopedik di Hospital Sultan Haji Ahmad Shah (HOSHAS), mencadangkan pembaharuan di dalam sistem penggiliran doktor dan penambahan petugas kesihaan. Dalam Facebook post yang lebih awal, Dr Mahyuddin berkongsi.

Cubalah tanya kepada doktor-doktor di Malaysia ini, pernahkah mereka terlelap ketika memandu? Jawapannya sudah pasti, “Ya”. Keluarga saya sendiri yang ada 8 orang doktor, semuanya pernah terlelap. Isteri saya pernah terbabas ke bahu jalan, 2 adik ipar saya terlelap dan tersondol kereta di depan ketika mereka beratur mahu bayar tol dan saya sendiri pernah melanggar pembahagi jalan (divider) ketika memandu. Alhamdulillah kami masih bernyawa. Pakar yang dikejutkan beberapa kali oleh Pegawai Perubatan kerana konsultasi kes pun akan mengantuk akibat tidur terganggu, apatah lagi Pegawai Perubatan yang langsung tidak tidur pada malam harinya?

Pihak KKM telah turun padang tentang kes ini. Arwah Dr Afifah telah berehat sebelum memulakan perjalanan.

Badan-badan kedoktoran seperti PAPISMA dan IMAM mula mengumpul data kemalangan.

Jadual penggiliran yang dicadangkan oleh Dr Mahyuddin.

Langkah-langkah yang boleh diambil sendiri untuk memastikan kecergasan sebelum memandu.

Membincangkan penambahbaikan melalui saluran yang betul dan ucapan terima kasih buat Datuk Dr Noor Hisham Abdullah yang terbuka mendengar pandangan petugas-petugas kesihatan.

Kami menyokong penambahbaikan yang akan dilakukan.

Kami mengucapkan salam takziah buat keluarga Dr Afifah, Al-Fatihah.

BACA: Ini Mungkin Jawapan Terbaik Kenapa Klinik Dan Hospital Kerajaan Masih Lebih Baik

BACA Lagi: Kurangkan Ketegangan Di Hospital Kerana Mungkin Ini Dalam Fikiran Mereka

LIKE dan FOLLOW Vocket di Facebook serta Instagram


Dr Amalina Che Bakri Terima Anugerah ‘Darzi Academic Clinical Fellowship’

Nama Dr Amalina sering meniti di bibir orang ramai yang kagum dengan kejayaan semenjak di bangku sekolah lagi. Baru-baru ini beliau telah berkongsi satu lagi kejayaan yang membanggakan rakyat Malaysia menerusi Twitter, yang menyatakan beliau telah terpilih sebagai penerima Anugerah Darzi Academic Clinical Fellowship di Imperial College London.

It was an honour to be awarded Darzi Academic Clinical Fellowship at Imperial College London, alhamdulillah, I’ll continue my hard work and make Malaysia proud.

— Dr. Amalina (@DrAmalinaBakri) January 23, 2019

Berita gembira itu telah disambut baik oleh semua followers beliau dengan ucapan tahniah sehingga memperoleh lebih 1,200 kali retweet dan 44,000 lebih likes di Instagram.

Sebelumnya beliau telah tersenarai sebagai 10 doktor pakar pelatih surgikal terbaik di United Kingdom, malah di Malaysia pula beliau menjadi idola kepada anak muda yang terinspirasi untuk melakar kejayaan seperti dirinya.

This is for Malaysia 🇲🇾 and for you, mama. I love you ❤ Onwards and upwards! 💪🏽

A post shared by  Dr. Amalina (@dramalinabakri) on Jan 30, 2019 at 3:05pm PST

Kejayaan yang diperoleh ini juga telah mendorong beliau untuk berehat seketika daripada memberi perkongsian di Twitter untuk memberi fokus sepenuhnya kepada karier dan pendidikan.

Untuk pengetahuan, Dr. Amalina kini sedang melanjutkan pendidikannya di tahap pengajian doktor falsafah (PhD). Bagaimanapun, orang ramai masih boleh mengikuti perkembangan kehidupan peribadi beliau menerusi Instagram. Tahniah Dr. Amalina.


Bagaimana Kedegilan Seorang Pelajar PhD Menyelamatkan Malaysia Daripada Virus Pembunuh

Pemuda yang sihat sejahtera, keesokannya pengsan, dengan otak yang bengkak. Tidak boleh bergerak. Tidak boleh bercakap.

Virus Nipah, menyerang negara pada tahun 1999. Ternyata virus ini memberi kesan segera kepada mereka yang menghidapinya.

“Mereka yang terkena menjadi komatos, ada yang lumpuh,” kata Dr. Chong Tin Tan, seorang pakar neurologi di Universiti Malaya. Beliau bertanggung jawab menjaga pesakit virus Nipah.

Tiada apa yang boleh dilakukan. Tiada ubat. Tiada vaksin. Separuh daripada pesakit meninggal dunia.

“Pada ketika itu, kami tidak tahu apakah penyakit yang menyerang,” sambung Dr Tan lagi. “Ianya menakutkan.”

Di pekan kecil bernama Nipah, hampir seorang daripada 3 keluarga, kehilangan nyawa.

Pada tahun 1999, Dr Chua Kaw Beng, menemui virus Nipah ketika ianya masih menyerang negara. Ketika itu beliau masih menyiapkan PhD dalam bidang virologi. Sebelum itu, beliau merupakan doktor perubatan yang memiliki ijazah dan sarjana dalam bidang pediatrik (kanak-kanak).

Pendedahan ini dibuat ketika beliau berada di dalam makmal Universiti Malaya (UM).

Berita ini dikongsi dengan sang profesor, malangnya tidak diendahkan.

“Awak hanya membuang masa,” jawab profesor.

Pihak berkuasa juga tidak mempercayai beliau.

Pada ketika ini, pihak berwajib meminta orang ramai untuk bertenang.

Katanya, penyakit ini adalah disebabkan oleh nyamuk. Katanya, ianya adalah lagi satu serangan JE.

Dan semuanya terkawal, kerana semburan nyamuk sedang dilakukan.

Akan tetapi Dr Chua dan Dr Tan sedar bahawa penyakit ini tidak menjangkiti populasi Muslim. Mereka juga memerhatikan di Nipah, Negeri Sembilan, di mana terdapat banyak ladang khinzir, ramai kehilangan nyawa.

“Tidak, tidak. Saya tahu ianya bukan nyamuk. Dan semakin ramai meninggal dunia!”

“Tetapi tiada siapa mempercayai saya,” tegas Dr Chua.

Beliau merayu, tetapi semuanya menutup telinga.

Dr Chua meyakinkan profesor untuk menghantar beliau ke Pusat Kawalan Penyakit (Centers for Disease Control, CDC) di Amerika Syarikat untuk menyelidik ‘penyakit bawaan nyamuk’.

Tetapi sebenarnya, beliau menyelinap virus baru ini yang dibungkus rapi, disimpan dalam bagasi, seterusnya menaiki penerbangan.

Jelas sekali, cara beliau melanggar prosedur keselamatan dan kuarantin.

“Ianya adalah kecemasan, saya terpaksa membawanya ke sana segera,” kata Dr Chua.

Di bawah mikroskop CDC yang berkuasa tinggi, akhirnya terungkai misteri.

Imej mendedahkan kumpulan virus berbahaya: paramyxovirus.

Virus ini datangnya daripada haiwan ternakan, bukannya dari nyamuk.

Selalunya, paramyxo menyerang paru-paru. Untuk kes nipah, ianya menyerang otak.

“Berhenti lawan nyamuk!” kata Dr Chua sejurus menelefon pihak berwajib di Malaysia. “Penyakit ini datangnya dari khinzir.”

Pada ketika ini Kerajaan Malaysia membuka telinga sebesar-besarnya.

Malang sekali, virus misteri ini sudahpun tersebar ke beberapa buah negeri, malah sudahpun berjangkit ke Singapura.

Kerajaan Malaysia tidak menunggu lagi. Anggota tentera dikerah.

Kubur besar digali. Khinzir-khinzir ditolak, lalu ditembak.

“Khinzir-khinzir ini menjerit, dan ada yang menitis air mata,” kata Muniandy, seorang pekerja di Jabatan Perkhidmatan Veterinar Malaysia. “Ianya menyedihkan.”

1 juta ekor khinzir dimusnahkan. Ternyata, ianya berkesan.

Serangan terhenti. Virus pembunuh, hilang.

Sedekad kemudian, barulah diketahui khinzir-khinzir ini dijangkiti daripada kelawar.

Dan sifat berkelompok ladang khinzir telah menjadikannya sebagai ‘kilang virus’.

Wabak ini telah mengubah industri ladang khinzir menjadi lebih bersih.

Wabak Nipah di Malaysia juga menjadi inspirasi buat filem Contagion (2011).

Dr Chua kini berkhidmat sebagai Penyiasat Prinsipal Kanan di Temasek Lifesciences Laboratory di Singapura. Beliau juga menemui virus Kampar pada tahun 2006.

Dr Tan masih berkhidmat di UM sebagai Pakar Neurologi.

Kedua-duanya menerima Anugerah Merdeka dan Anugerah Sains Mahathir di atas usaha menemui virus Nipah.


Dr. Dre Jual Rumahnya Di Los Angeles Pada Harga $32.5 Juta

Kalau tidak kerana headphone Beats by Dr. Dre pasti sehingga hari ini orang Malaysia tidak kenal siapakah Dr. Dre.

Dr. Dre menjual rumah mewahnya di Los Angeles pada harga tidak kurang daripada $32.5 juta bukanlah kerana beliau memerlukan duit. Berdasarkan laporan, jutawan ini membeli rumah 6 bilik tidur pada Disember 2011 pada harga $15.4 juta. Beliau membuat keuntungan yang lumayan dengan langkah bijak ini apabila menyenaraikan hartanya itu pada harga $35 juta pada Jun 2014. Rumah yang berkeluasan 9,696 meter persegi itu mempunyai pemandangan bandar Los Angeles dari bukit Hollywood.


Dr Dzulkefly Jelaskan Perintah Kawalan Pergerakan Bukan Perintah Berkurung

Tidak dapat dinafikan pengumuman perintah kawalan pergerakan oleh perdana menteri lewat malam semalam sedikit sebanyak meninggalkan persoalan kepada masyarakat di luar sana.

Salah satu perkara yang menjadi perdebatan adalah sama ada situasi yang berlaku di negara kita ini serupa dengan arahan lockdown yang telah dilakukan di negara barat seperti Perancis dan Itali.

Menjelaskan perkara itu, bekas menteri kesihatan Dr Dzulkefly Ahmad dalam satu kenyataan kepada portal Malaysiakini tampil menjelaskan maksud sebenar isitlah kawalan pergerakan itu.

“Apabila perintah berkurung kamu tidak boleh keluar rumah, kamu tidak boleh keluar untuk membeli makanan,” katanya.

Tambahnya lagi, mengelakkan aktiviti sosial mungkin adalah penjelasan yang lebih senang untuk difahami masyarakat biasa.

“Ungkapan yang paling baik adalah elak aktiviti sosial.

“Benar ia gangguan tetapi matlamat akhirnya untuk merendahkan lengkung epidemik,” katanya.

Menurut Malaysiakini, istilah merendahkan lengkung epidemik merujuk kepada tindakan mengurangkan dan memperlahan penularan sesuatu wabak.

Bagi anda yang terlepas mendengar pengumuman penting daripada PM kita pada malam semalam, berikut adalah enam langkah yang telah disenaraikan di bawah larangan kawalan pergerakan ini.

Perintah kawalan pergerakan ini akan berkuatkuasa daripada 18 Mac sehingga 31 Mac.

Baca perkongsian kami sebelum ini mengenai pandemik COVID-19 di dalam dan luar negara. Klik pautan di bawah untuk membaca.

Kesan COVID-19, Pakar Jangka Lebih Ramai Muflis Berbanding Maut

Wabak Merebak Terlalu Pantas, WHO Isytiharkan COVID-19 Sebagai Pandemik

Dalam Pada Ketakutan Pakar, Lebih 50,000 Pesakit COVID-19 Berjaya Dipulihkan


Ini Pencapaian Hebat Dr. Farrah Hani Selepas Tidak Lagi Bergelar Atlet Gimnas Negara

Kalau ada yang belum tahu, sebelum Farah Ann atau El Regina Tajuddin memukau peminat gimnastik, negara kita terlebih dahulu melahirkan sebutir permata bernama Farrah Hani Imran.

Farrah Hani merupakan pelapis kepada legasi Faiznur Miskin. Sukan SEA Manila 1991, beliau memberikan Malaysia emas individu dan juga emas berpasukan. Bukan itu saja, beliau merupakan ahli gimnastik pertama dalam sejarah negara yang layak sertai kejohanan dunia pada 1993 di Sepanyol.

Yang sebenarnya saya bukan nak cerita tentang kehidupan atlet Farrah Hani, tetapi lebih kepada siapa beliau selepas menjadi atlet.

Untuk pengetahuan, seperti di pangkal namanya tertera Dr. Farrah Hani ialah pemegang ijazah kedoktoran perubatan dari medicine University antara yang terbaik di dunia, Royal College of Surgeons Ireland pada tahun 2002. Beliau kemudiannya menyambung pengajian MRCS Surgery di University yang sama sehingga tahun 2005.

Berjaya dapat degree doktor yang hebat dengan title atlet pingat emas, Farrah Hani tidak tinggal terus di United Kingdom (UK) sebaliknya beliau terus pulang ke Malaysia.

Mengenangkan bidang kedoktoran pembedahan plastik masih belum berkembang di Malaysia, bermula tahun 2006 beliau sambung pula pelajaran di USM dalam pengkhususan Plastic & Reconstructive Surgery.

Pada masa yang sama juga beliau telah pun bertugas sebagai doktor dan pensyarah di UKM bermula tahun 2006. Kalau kita rujuk CV Farrah Hani ni, ada tercatat yang beliau menjadi rakyat Malaysia pertama dapat dua pengiktirafan penting dalam bidang perubatan iaitu Constable Fellowship Award, American plastic surgery association dan. Association of Graduates Medal by the Royal College of Surgeons in Ireland

Selain menjadi doktor dan pensyarah kanan perubatan, Farrah Hani turut memikul beberapa tanggungjawab penting di UKM:

1. Head of Plastic and Reconstructive Surgery
2. Head of Burns Unit
3. Head of Wound Care Team
4. Head of Surgical Module/ Surgical Co-ordinator
5. Head of Surgical Module & Mentor

Dr. Farrah Hani juga baru dilantik ke jawatan Professor Madya. Dalam segala kesibukan, beliau turut menyumbang semula kepada pasukan gimnastik negara. Sukan SEA 2017 beliau jadi pengurus pasukan gimnastic dan berjaya bawa pulang 8 pingat emas.

Dalam CV beliau juga ada remark tertulis “Team Manager, Malaysian Rhythmic Gymnastics National Team (Pro-Bono Voluntary Work)“. Pro Bono ni mudah faham maksudnya percuma. Ya, beliau buat kerja percuma untuk negara.

Masuk tahun ini, sudah 15 tahun Farrah Hani memberi khidmat kepada UKM dan menurut CV beliau juga ada tertulis yang beliau dalam fasa akhir siapkan PhD dari University College, Dublin.

Ini contoh doktor cerdik pandai yang mencurahkan semula jasa kepada nusa bangsa. Beliau tudak duduk kerja oversea kemudian tunjuk semua beliau pandai di media sosial. Beliau hebat. She serves her country well!

Doktor-doktor Malaysia yang kerja oversea boleh ambil Farrah Hani sebagai contoh. Tanpa alasan dan just do it. Enam tahun lepas saya ada backup seorang doktor yang menetap di UK semasa beliau kena bash dengan netizen mengenai isu tudung. Saya tulis “duduk sahajalah UK tak payah balik”

Akan tetapi bila makin lama makin kerap komen Malaysia macam-macam jadi tak kena pula. Makin merepek. Kalau nak duduk kerja oversea, pergi lah tetapi jangan rajin nak komen urusan rakyat di Malaysia. Itu tak kena, ini tak kena, itu tak betul ini pulak salah. No! You don’t do that.

Nak jadi hero komen macam-macam pasal politik ekonomi masyarakat, by all means balik Malaysia dan berjuang dengan kami di sini. Tengok Dr. Farrah Hani, tidak pernah buat isu viral di Twitter dan Facebook dan jasa beliau pada anak bangsa tetap menyerlah.

Ibarat kata pujangga; “Ular menyusur akar, tidak akan pernah hilang bisanya”.

Ketahui mengapa para netizen terhibur dengan gaya doktor ini dalam berkongsi ‘keburukan’ vaksin serta meminta untuk orang ramai kongsi di media sosial.

Doktor Ini Kongsi Video ‘Keburukan’ Vaksin Dan Saran Tularkannya Di Media Sosial

Tidak Sensitif, ‘Gurauan’ Doktor Ini Mengenai Kematian Pesakit COVID-19 Buat Netizen Kurang Senang


3 Kes Coronavirus Disahkan Di Johor Baru

Menteri Kesihatan Malaysia, Datuk Seri Dr Dzulkefly Ahmad dalam sidang media sebentar tadi mengesahkan tiga kes positif Novel Coronavirus (2019-nCoV) telah dilaporkan di Malaysia.

Tiga pelancong dari China, yang berada di Johor Baru telah ‘berhubung’ dengan pesakit berusia 66 tahun yang merupakan pesakit pertama Coronavirus di Singapura.

TERKINI: Tiga warga China yang memasuki negara ini melalui Johor Bharu disahkan positif novel coronavirus #2019_nCov

Mereka kini dirawat di Hosp Sg Buloh dan dlm keadaan stabil.

Mereka adalah ahli keluarga terdekat dgn kes pertama yg berlaku Singapura. –@DrDzul pic.twitter.com/dWQxp4Zlzu

— KKMPutrajaya (@KKMPutrajaya) January 25, 2020

Menurut perkongsian KKM Putrajaya menerusi Twitter, tiga yang positif adalah isteri kepada kes pertama di Singapura berkenaan dan dua cucu mereka (11 tahun dan 2 tahun).

Kesemua mereka telah melalui saringan kesihatan ketika memasuki pintu masuk antarabangsa tetapi tidak menunjukkan sebarang tanda. JKN Johor berjaya mengesan mereka selepas mendapat maklumat daripada kementerian. Kesihatan Singapura dan menjalani ujian pengesanan semula.

Sampel klinikal di hantar ke Makmal Kesihatan Awam Kesihatan Sungai Buloh dan disahkan positif lewat malam tadi. KKM juga menasihatkan rakyat Malaysia untuk menangguhkan urusan ke negara China pada ketika ini. Kes ini sedang dalam perhatian KKM dan segala update terkini boleh didapati menerusi laman Twitter dan Facebook Kementerian Kesihatan Malaysia.

Tiga yang positif itu adalah isteri kepada kes pertama di Singapura berumur 66 thn dan dua cucu mereka (11 tahun dan 2 thn).

JKN Johor berjaya mengesan mereka selepas mendapat maklumat drpd Kemen. Kesihatan Singapura dan menjalani ujian pengesanan semula.

Sampel klinikal di hantar ke Makmal Kesihatan Awam Kesihatan Sg Buloh dan disahkan positif lewat malam tadi.

Rakyat Malaysia dinasihat menangguhkan atau elakkan perjalanan ke China.

Sentiasa utamakan langkah-langkah pencegahan seperti menjaga kebersihan diri seperti membasuh tangan dengan betul.

Elakkan berada di kawasan tumpuan ramai atau memakai topeng penutup muka.

Wuhan pada ketika ini telah bertukar ‘ghost town’ dan ramai penduduknya tidak berani untuk keluar rumah. Baca tentangnya lagi di sini.

Wuhan Bertukar ‘Ghost Town’ Kerana Wabak Coronavirus

China Kuarantin Wuhan, Pasar Basah Jual Produk Eksotik Didakwa Punca Tular Virus


5 Perkara Tentang Dr Harlina Halizah Yang Anda Patut Tahu

Dalam kesibukan bekerja sebagai seorang doktor pakar runding obstetriks dan ginekologi (O&G), Prof. Madya Dr. Harlina Halizah Hj Siraj atau lebih dikenali sebagai Dr. Har ini bukan hanya memikirkan tentang keluarga dan dirinya sahaja.

Dr. Har turut membicarakan isu wanita, keluarga, dan remaja masa kini dengan niat mendidik masyarakat menjadi lebih baik. Maka, beliau sering tampil di medan media cetak dan media penyiaran dengan membawakan pelbagai tip dan nasihat yang memanfaatkan masyarakat Malaysia.

Siapakah Dr. Har ini? Pasti ramai yang tertanya-tanya dan mahu tahu tentangnya.

Saya juga begitu, sama seperti anda. Jadi, saya bertanya kepada seorang sahabat yang pernah menjadi rakan serumah saya – siapa Dr. Har kepadanya. Kawan saya ini, Dr. Adilah, seorang doktor perubatan yang mengenali Dr. Har dari kecil lagi.

Dr. Adilah: “Pada saya, Dr Har atau semasa kecil saya panggil Makcik Har, adalah seorang contoh dan teladan yang baik. She is an inspiration! Walau interaksi saya dengan beliau tidaklah begitu kerap, tapi beliau telah banyak mendidik saya dari jauh.

Saya mengenali Dr Har sebagai seorang pakar O&G yang sangat berdedikasi, pensyarah yang rapat dengan pelajar-pelajarnya di UKM dan seorang aktivis dakwah dan kemanusiaan yang sangat komited. Terus terang saya katakan bahawa antara asbab saya menjadi seorang doktor adalah disebabkan oleh Dr Har.

Sejak kecil, saya sangat mengkagumi disiplinnya. Bayangkan seorang pakar dalam bidang yang sangat demanding, boleh lagi mengajar dengan sangat bagus, menjadi seorang ketua wanita pusat sebuah badan dakwah, dan rumahtangganya pun terurus.

Beliau adalah seorang guru dalam kehidupan bagi saya dan ramai lagi orang lain. Beliau telah menyentuh banyak hati yang lalai.

Tegurannya adalah teguran yang bukanlah bertujuan untuk menjatuhkan, bahkan untuk menyedarkan! Tegurannya lembut seperti dirinya. Jika ada yang memandang serong pada beliau, pandanglah diri sendiri dahulu sebelum mengeluarkan kata-kata yang akan disesali kelak.

Bacalah tegurannya laksana anda membaca teguran dari seorang guru dan ibu. Yang tujuaannya hanyalah untuk anak-anaknya mendapat yang terbaik dan menjadi yang terbaik.”

Interesting person. Itu yang buat saya mahu tahu lebih lanjut tentang Dr. Har. Dan di sini saya kongsikan dengan anda semua.

Dr. Har dilahirkan pada 1 Jun 1966 di Sungai Besar, Selangor merupakan anak keenam kepada pasangan Siraj @ Ramli dan Siti Ramlah Anuar yang mempunyai lapan orang anak. Ayahnya bekerja sebagai kadi.

Sejak dari kecil lagi, Dr. Har bercita-cita menjadi doktor atau guru. Dengan izin Allah, berkat doa kedua ibubapa dan usahanya, Dr. Har berjaya menjadi kedua-duanya.

Kredit: drhar.blogspot.com
Kini Dr. Har menjadi tenaga pengajar di Fakulti Perubatan, Universiti Kebangsaan Malaysia (UKM) dan pakar perunding Obstetriks & Ginekologi di Hospital Canselor Tuanku Muhriz (HTCM) Universiti Kebangsaan Malaysia (HUKM).

Dengan pengalaman lebih 20 tahun sebagai doktor dan membimbing ribuan pelajar perubatan lebih 15 tahun, Dr. Har menekankan kepentingan akhlak kerana baginya akhlak menjadi pembeza utama antara doktor yang mulia dan doktor yang angkuh.

“Harapan saya, setiap pelajar perubatan UKM ada ciri Dr Har pada dirinya iaitu apabila merawat pesakit, mereka menggunakan ilmu dan cara berkomunikasi yang saya ajar serta melemparkan senyuman seperti yang selalu saya ingatkan,” petikan dari Berita Harian.

Sehingga ke hari ini, Dr. Har masih menjadi pensyarah universiti walaupun hakikatnya beliau berpeluang mendapat pendapatan berlipat kali ganda jika bekerja di sektor swasta.

Ini semua kerana Dr. Har mahu terus mengajarkan ilmu perubatan yang begitu tinggi manfaatnya kepada lebih ramai bakal-bakal pengamal perubatan.

Baginya, memberikan ilmu yang bermanfaat kepada orang lain adalah salah satu amalan yang akan berlanjutan pahalanya apabila meninggal dunia kelak, selain dari sedekah jariah dan doa anak soleh.

Selain itu, Dr. Har juga merupakan seorang penulis dan penceramah.

Kisah rumahtangga Dr Har pernah dipaparkan di dalam Utusan Malaysia, bertajuk Bercinta Selepas Kahwin. Ya, Dr. Har bercinta selepas kahwin. Ini kerana Dr. Har dan suami percaya jodoh dan pertemuan telah ditetapkan oleh-Nya.

Dr. Har dan suaminya, Ustaz Zulkifli Ahmad dijodohkan melalui sistem Baitul Muslim (BM) semasa belajar di Universiti Kebangsaan Malaysia oleh pelajar senior.

Ketika itu Ustaz Zulkifli Ahmad adalah pelajar jurusan Pengajian Islam dalam pengkhususan Al Quran dan Hadis, manakala Dr. Har pelajar jurusan perubatan selepas menolak peluang belajar di luar negara (biasiswa bukan untuk belajar perubatan).

BM adalah cara match make yang islamik, di mana ia diatur oleh pelajar senior dan lanjutan itu, kedua-dua keluarga berkenalan sehinggalah ke jinjang pelamin. Ini penting bagi menjaga batas-batas perhubungan di antara lelaki dan perempuan.

Hasil daripada perkahwinan tersebut, Dr. Har dan Ustaz Zul dikurniakan empat orang cahaya mata, seorang telah meninggal dunia iaitu Ahmad Sofwan Hanif ketika berusia 4 bulan, lain-lain ialah Syifa’ Hana, Muhammad Anwar Syamil dan Deena Sofiyya.

Salah satu buku tulisan Dr. Har
Dr. Har menerima pelbagai pengiktirafan sejak zaman sekolah lagi di atas kecemerlangannya dalam bidang-bidang yang diceburi.

Salah satu anugerah yang memberi memori indah buat Dr. Har ialah apabila beliau dianugerahkan Anugerah Saidatina Khadijah sempena Maulidur Rasul 1432 Hijrah di peringkat negeri Selangor.

“Wajar bagi kita menjadikan Saidatina Khadijah sebagai wanita contoh untuk mencapai kecemerlangan kerana banyak contoh teladan yang ada pada isteri Rasulullah itu.

Wanita bukan hanya di taraf kedua. Kita sebenarnya berjalan seiring dan jika mengambil semangat Saidatina Khadijah, kita tahu bahawa perjuangan Rasulullah turut mendapat sokongan kuat Saidatina Khadijah,” petikan dari Berita Harian.

Kredit: http://madrasatulhayahikram.blogspot.my/
Dr. Har cenderung ke arah agama ketika beliau masih di tingkatan tiga. Dr. Har mula muhasabah diri tentang siapa dirinya, apa tujuan hidup, dan apa pengakhirannya nanti. Persoalan-persoalan itu telah membuatkan Dr. Har menjadi cepat matang dan mengutamakan kualiti kerja yang dilakukannya.

Minat dan kesedaran pada agama telah mendorong Dr. Har melakukan pelbagai khidmat masyarakat dan kerja sukarelawan agar dapat membantu masyarakat kembali berpegang teguh kepada ajaran agama.

Dr. Har juga memanfaatkan kemahiran pengucapan awam dan kesarjanaannya untuk kebaikan masyarakat dengan menyampaikan ilmu-ilmu dalam bahasa yang mudah difahami masyarakat.

Bidang pengkhususan Dr. Hari ialah pendidikan perubatan (pengkhususan dalam perkembangan kendiri dan profesional), perancangan keluarga dan kontrasepsi dan kesihatan reporduksi dan seksual remaja dan wanita.

Dr. Har menganggap ini adalah satu amanah dan tanggungjawab yang besar untuk beri nilai tambah kepada masyarakat.

Antara jawatan dan tanggungjawab yang pernah digalas oleh Dr. Har ialah menjadi Presiden (2009-2011) Malaysian Association for Maternal &Neonatal Health (MAMANEH), Naib Presiden (2009-2011) Jamaah Islah Malaysia, Naib Ketua Wanita (2010-2014) Pertubuhan Ikram Malaysia, dan Pengerusi Lembaga Pengarah Induk Pusat Perlindungan & Bimbingan Remaja Puteri Raudhatus Sakinah.

Anda boleh mengikuti Dr. Har di drhar.blogspot.com dan drharlinahalizahsiraj.com


Kerana Tertekan Akibat Kecederaan, Doktor Nazar Bantu Orang Dan Berjaya Lakukan Ini

Bermula dari kosong, usaha sepasukan anak muda ini kini mampu mewujudkan sebuah klinik di Kemboja. Pada usia yang masih hijau, hasil usaha anak-anak muda ini adalah satu perkara untuk dibanggakan, tambahan lagi, ia adalah merupakan klinik pertama diwujudkan oleh rakyat Malaysia di sana.

Hospitals Beyond Boundaries (HBB) adalah sebuah badan kerajaan (NGO) yang diwujudkan dengan tujuan memberi khidmat kesihatan di tempat-tempat yang paling memerlukan. Mereka sedang dalam usaha membangunkan sebuah hospital di Kemboja.

Kami berpeluang menemurah pengasas dan Pengarah Eksekutif HBB, Dr Mohd Lutfi Fadil bin Lokman yang berusia 28 tahun, mengenai hasil usaha beliau dan HBB.

Assalamualaikum Dr Lutfi Fadil Lokman yang dimuliakan, terima kasih kerana sudi memberi kami peluang untuk menemubual Dr. Berikut adalah soalan-soalannya:

Boleh ceritakan serba sedikit tentang latar belakang Tuan Dr.

Nama saya Mohd Lutfi Fadil bin Lokman. Lahir pada 24 Oktober 1987, sekarang berumur 28 tahun.

Saya merupakan pengasas dan Pengarah Eksekutif HBB dan juga bertugas sebagai Pegawai Perubatan di Klinik Kesihatan Sungai Buloh, merupakan bekas pelajar MRSM Jasin (sekarang MRSM Tun Ghafar Baba), kemudian melanjutkan pelajaran peringkat pra-Universiti di Kolej MARA Seremban, dan seterusnya ijazah sarjana perubatan di bawah program twinning antara Universiti Kebangsaan Malaysia dan Universitas Padjajaran di Indonesia.

3 tahun pertama saya belajar di Universitas Padjajaran, 3 tahun terakhir pula di Fakulti Perubatan UKM, Cheras, Kuala Lumpur.

Boleh ceritakan apakah itu Hospitals Beyond Boundaries (HBB).

Hospitals Beyond Boundaries (HBB) merupakan sebuah badan bukan kerajaan (NGO) berdaftar di bawah Jabatan Pendaftaran Pertubuhan Malaysia (ROS) dengan misi memberi khidmat kesihatan di tempat-tempat yang paling memerlukan.

Kami mencapai misi ini melalui pembinaan klinik-klinik dan hospital-hospital yang tidak berasaskan keuntungan.

Selaras dengan nama pertubuhan kami, kami melihat ‘beyond the hospital boundaries’, bererti kami juga menitikberatkan keadaan pesakit di luar hospital, termasuk keadaan tempat tinggal, nutrisi dan pendidikan kesihatan.

Kami percaya bahawa kemiskinan dan kesihatan adalah dua perkara yang sangat berkait rapat.

Kami berpegang pada prinsip “cukupkah jika kita hanya merawat pesakit dan kemudian menghantar mereka pulang kepada keadaan asal yang menjadikan mereka sakit?”

Apakah fokus utama HBB, dan perbezaannya dengan NGO lain.

Fokus utama HBB adalah menyediakan khidmat kesihatan komuniti, terutamanya kepada golongan yang kurang mampu.

Di Malaysia dan Asia Tenggara, banyak NGO telah diwujudkan bagi memberi bantuan kemanusiaan ketika berlaku musibah seperti perang, banjir, kemarau dan lain-lain.

Namun, tidak banyak NGO yang ditubuhkan khas untuk membina semula komuniti setelah musibah-musibah ini berakhir.

Walhal, cabaran utama sesebuah komuniti setelah berlakunya musibah adalah untuk bangkit semula dari segi sosial, ekonomi dan kesihatan.

HBB memfokus pada membina komuniti bukan dengan kebergantungan terhadap bantuan derma semata, tetapi dengan menaik taraf ekonomi penduduk sekitar seperti dengan memberi peluang pekerjaan di klinik dan hospital kami sebagai pekerja kesihatan komuniti.

Ini sedikit sebanyak membebaskan komuniti daripada kebergantungan kepada bantuan luar, dan akhirnya berjaya meningkatkan taraf hidup sendiri.

Sejak bilakah HBB dimulakan dan bagaimana ia bermula.

Secara tidak formalnya HBB dimulakan pada 2011 apabila seorang pemuda bernama Ustaz Muhammad Kausara (Ustaz Kausar) yang berasal dari golongan Melayu-Champa di Kemboja datang ke rumah saya atas jemputan keluarga saya untuk memberi ceramah tentang keadaan umat Islam di Kemboja.

Kebanyakan ahli keluarga saya berlatar belakangkan perubatan, di mana ayah dan kakak saya juga merupakan doktor, dan ibu saya seorang pegawai farmasi.

Jadi kami tertanya-tanya tentang keadaan kesihatan mereka di sana. Ustaz Kausara sempat menceritakan keadaan kesihatan masyarakat Melayu-Champa di Kemboja yang juga sangat daif dan memerlukan bantuan perubatan, terutamanya rawatan bagi ibu mengandung dan anak kecil.

Ayah saya merupakan yang pertama memberi idea bahawa mungkin sebuah klinik atau hospital harus dibina di sana bagi membantu mereka yang tidak bernasib baik.

Namun, idea tersebut kekal sebagai hanya sebuah idea selama lebih 1 tahun, sehinggalah tercetus idea untuk menubuhkan HBB secara formal (bersambung di soalan bawah).

Apa yang mencetuskan idea untuk menubuhkan HBB.

Sejak dari tahun pertama Universiti lagi saya sudah memasang cita-cita untuk mendirikan sebuah NGO sendiri.

Kedatangan Ustaz Kausara menyemarakkan lagi idea yang telah lama dipendam, namun saya tidak pernah mendapat keyakinan penuh kerana sering merasakan saya harus habis belajar dahulu, bekerja sebagai seorang doktor, menyambung kepakaran, dan setelah itu barulah sesuai untuk memulakan sebuah NGO.

Sehinggalah pada awal tahun 2012, saya ditimpa kemalangan sewaktu bermain ‘outdoor game’ di mana kecederaan di telinga dan kepala saya menyebabkan cecair otak keluar dari telinga kiri, membuatkan saya tidak boleh jalan dengan seimbang dan menyebabkan telinga kiri saya sentiasa mendengar bunyi berdesing yang kekal sehinggalah ke hari ini.

Saya terpaksa dimasukkan ke dalam wad selama 2 minggu kerana harus diberikan antibiotik melalui saluran darah bagi mengelakkan jangkitan ke selaput otak.

Saya benar-benar tertekan sewaktu di dalam wad, seolah-olah masa depan saya telah hancur.

Pada waktu itulah saya merasakan bahawa hidup ini boleh jadi sangat singkat, dan teringat kepada cita-cita saya untuk berbakti kepada masyarakat melalui penubuhan NGO.

Maka saya bernazar, sekiranya saya boleh berjalan semula dengan seimbang, saya akan kejar cita-cita saya untuk menubuhkan NGO.

Alhamdulillah setelah beberapa bulan berlatih berjalan semula, saya boleh bangkit semula dan berjalan seperti biasa.

Waktu itulah saya bertemu dengan teman-teman rapat dan mengajak mereka untuk turut serta dalam penubuhan HBB.

Kami mendaftarkan HBB di bawah ROS pada 22 Mei 2012.

Pada mulanya kami berlima, dan sekarang kami mempunyai 13 ahli komiti.

Apakah aktiviti-aktiviti yang telah dilakukan oleh HBB.

Sebelum adanya klinik kami di Kemboja, aktiviti kami lebih kepada klinik mobile di mana kami memberi rawatan percuma kepada penduduk sekitar beberapa bulan sekali.

Aktiviti kami pada 2 tahun pertama juga banyak berfokuskan pada promosi dan fundraising untuk membina hospital.

Sehinggalah awal tahun 2015, kami kira kami sudah cukup dana untuk memulakan sebuah klinik kecil yang akan dijalani oleh seorang doktor, seorang jururawat dan dua orang pembantu jururawat.

Semua staf di klinik HBB merupakan penduduk dari komuniti sekitar klinik, dan mereka dibayar gaji setiap bulan oleh kami dengan harapan sedikit sebanyak menaikkan taraf ekonomi mereka dari masa ke semasa.

Apakah perubahan yang Dr nampak berlaku setelah kehadiran HBB ke kawasan-kawasan yang dikunjungi. Apakah juga impak kepada sukarelawan?

Klinik kami didirikan dan dirasmikan pada Jun 2015.

Selama 6 bulan belum banyak perubahan yang dapat dilihat, namun apa yang membanggakan adalah kebanyakan penduduk mengetahui kewujudan klinik kami dan memanggilnya “Klinik Malay”, yang bererti “Klinik Malaysia”, kerana bendera Malaysia jelas dilihat di papan tanda klinik.

Bagi saya ini adalah salah satu cara kami membanggakan tanah air: klinik pertama di Kemboja yang dibina oleh rakyat Malaysia.

Kebanyakan sukarelawan mengatakan pengalaman mereka menyertai aktiviti kami adalah sesuatu yang tak mungkin mereka dapat lupakan.

Saya sangat gembira kerana banyak sukarelawan yang kenal sewaktu HBB akhirnya menjadi teman baik sehinggalah ke hari ini.

Group whatsapp HBB yang diwujudkan pada setiap trip tidak pernah sunyi walaupun setelah beberapa tahun trip tersebut berakhir.

Ini menunjukkan impak aktiviti kami yang mewujudkan keakraban di kalangan sukarelawan.

Apakah perancangan HBB untuk masa hadapan.

Tujuan asal kami adalah untuk membina hospital.

Sekarang kami sudah mempunyai tanah yang cukup untuk membina sebuah hospital kecil. Ianya bersebelahan dengan klinik kami sekarang.

Perancangan masa terdekat adalah untuk mendapat dana dan seterusnya mendirikan hospital ini.

Hospital ini akan memfokus pada kesihatan ibu mengandung dengan fasiliti ruangan bersalin yang sangat kondusif.

Perancangan jangka masa panjang kami adalah untuk mewujudkan satu system kesihatan komuniti yang berkesan, agar model system ini dapat direplikasi di tempat-tempat lain seperti di pedalaman Sabah dan Sarawak di Malaysia, sekitar Asia Tenggara, dan insyaAllah seluruh dunia.

Bagaimana muda-mudi khasnya pembaca Vocket dapat melibatkan diri dalam aktiviti HBB.

Kami membuat trip ke kemboja setiap 2 bulan.

Pembukaan pendaftaran sukarelawan adalah berdasarkan trip-trip ini.

Hampir 2 bulan sebelum trip seterusnya, pembukaan akan diwarwarkan di Facebook page kami Hospitals Beyond Boundaries.

Jadi, untuk menjadi sukarelawan, harap dapat ‘like’ page kami agar sebarang informasi tentang pembukaan pendaftaran sukarelawan dapat diketahui apabila tiba masanya.

Selain itu, sudah pasti bantuan dana sangat-sangat diperlukan.

Pembaca dapat melibatkan diri dengan menganjurkan apa-apa event untuk fundraising bagi pihak HBB.

Pihak HBB akan berusaha menyediakan segala material untuk event/ kempen yang ingin dilakukan, samada di sekolah, kampus, universiti atau tempat kerja.

Bagaimana hendak mengetahui informasi terkini atau berhubung dengan HBB?

Seperti di atas, informasi terkini boleh didapati di Facebook page kami dan laman Twitter @beyondHBB. HBB boleh dihubungi dengan emel saya secara langsung di [email protected] atau emel rasmi kami: [email protected].

Pesanan terakhir untuk pembaca The Vocket.

Pesanan saya adalah sama seperti dalam penulisan saya di Facebook semalam.

Saya tengok banyak anak muda yang ada idea besar, samada memulakan bisnes baru, NGO atau keusahawanan sosial, takut atau segan untuk approach orang lain untuk membantu.

Banyak merasakan idea mereka kurang bernas, tidak sehebat idea orang lain, atau ingin tunggu sehingga lebih berjaya dahulu sebelum approach orang-orang berpengaruh untuk membantu. Nasihat saya: jangan tunggu!

Bagi HBB, mungkin sekarang kami lebih senang untuk mendapat keyakinan orang ramai kerana kami sudah pun mempunyai sebuah klinik yang dijalankan oleh staf-staf, doktor dan jururawat di Kemboja.

Tetapi 3 tahun lepas, percayalah, kami tak punya apa-apa: tiada wang, tiada tanah, tiada bangunan, tiada staf. Yang ada cuma satu idea gila yang dikongsi oleh sekumpulan pelajar.

Namun kami tetap semangat mempromosi dan meyakinkan orang ramai untuk turut membantu.

Waktu di PICC Putrajaya, kami tidak cukup wang untuk menyewa satu booth event yang berharga RM2000+.

Namun kami tetap berdegil lalu meminta pihak penganjur untuk memberi kami ruang kecil di antara dua booth lain dengan harga yang lebih murah.

Mungkin kerana melihat semangat kami, Alhamdulillah pihak penganjur bersetuju untuk memberi ruang itu dengan percuma. Saya ingat itu adalah booth fundraising pertama HBB.

Di booth itulah kami bertemu dengan banyak orang yang datang melihat pembentangan idea kami.

Di situlah kami mendapat sumbangan derma pertama, banyak orang yang menyokong dan memberi tips dan nasihat, dan tak kurang juga yang memperlekehkan idea kami dengan mengingatkan kami bahawa membina sebuah hospital memerlukan kepakaran dari segi kejuruteraan, keusahawanan, perubatan dan undang-undang. Kami belajar pon tak habis lagi!

Tapi kami tak pernah segan dengan idea kami.

Dari situ, kami terus mempromosi dari satu tempat ke tempat yang lain, dan ianya membawa kami bertemu banyak orang yang turut sama mengikuti perjuangan kami.

3 tahun telah berlalu, dari bantuan satu orang ke orang yang lain, akhirnya sekarang kami mempunyai sebuah klinik di perkampungan orang Islam di Kemboja, dengan fokus membantu mereka yang tidak mampu membiayai kos rawatan kesihatan.

InsyaAllah tahun hadapan kami akan memulakan pembinaan hospital di tanah bersebelahan klinik kami.

Jadi saranan saya untuk anak muda yang bercita-cita merealisasikan satu idea gila, jangan segan, mula!

Kejayaan diraih dengan mencipta sesuatu yang anda betul-betul boleh berbangga dengan – sesuatu yang benar-benar mengubah hidup insan lain.

Inilah yang akan membuat anda tidak tidur malam dan bangkit di awal pagi.

Pilihlah sesuatu yang betul-betul anda suka dan minat, jangan terpedaya dengan definisi kejayaan orang lain.

Setiap orang mempunyai idea tersendiri dengan kejayaan, tetapi bagi saya yang penting adalah membuat sesuatu yang menjadikan kita gembira.

Adakah apa yang kami lakukan setakat ini dipandang sebagai kejayaan?

Saya tak tahu, tapi ia memang membuat kami merasa gembira, itu sudah cukup buat kami.

Sungguh indah hidup ini jika pekerjaan harian kita bukan sekadar mengejar kejayaan dunia, tetapi sebenarnya ia adalah jalan usaha untuk meraih kejayaan akhirat. InsyaAllah…

Sekarang kami dalam proses fundraising untuk membina sebuah hospital ibu dan anak di tanah bersebelahan klinik kami sekarang. Marilah turut serta menderma untuk pembangunan hospital ini dan rawatan mereka yang sangat memerlukan di: www.donate.hbb.org.my

Maklumat lanjut pertubuhan kami: www.hbb.org.my

Terima kasih banyak kerana sudi menemuramah, saya harap penulisan ini dapat diterbitkan di The Vocket agar lebih ramai dapat mengetahui kewujudan kami dan pada masa yang sama membuka ruang untuk menyumbang. Terima kasih.

Tonton dua video ini juga untuk mengetahui tentang HBB dengan lebih lanjut:

BACA: Bagaimana Sampah Kitar Semula Dijadikan Insuran Kesihatan Oleh Startup Doktor Muda Ini

BACA: Tip Selamatkan Gigi Yang Tertanggal Daripada Seorang Doktor Gigi

LIKE dan FOLLOW Vocket di Facebook serta Instagram


Doktor Malaysia Antara 17 Penerima Anugerah United Nations, Hasil Bina Hospital Di Kemboja

Pertama kali saya mendengar tentang beliau – terus sahaja saya menghubungi beliau untuk bertanya tentang apa yang beliau usahakan.

Pada 1 Januari 2016, sebagai hadiah tahun baru kepada komuniti The Vocket, saya menulis tentang Dr Mohd Lutfi Fadil bin Lokman yang berusia 28 tahun dalam artikel bertajuk ‘Kerana Tertekan Akibat Kecederaan, Doktor Nazar Bantu Orang Dan Berjaya Lakukan Ini’.

Dan semalam, saya menerima berita yang sangat menggembirakan.

Daripada 18,000 pencalonan dari 186 buah negara seluruh dunia, Dr Lutfi adalah salah seorang daripada 17 orang yang dipilih oleh United Nations untuk menerima Anugerah Pemimpin Muda untuk Matlamat Pembangunan Mampan.

Beliau terpilih, hasil daripada usaha beliau dan rakan-rakan menubuhkan Hospitals Beyond Boundaries (HBB) iaitu sebuah badan bukan kerajaan (NGO) dengan tujuan memberi khidmat kesihatan di tempat-tempat paling memerlukan.

Pada masa sekarang, HBB telah membina klinik dan baru sahaja selesai membina Hospital Ibu dan Anak di Kemboja yang dijangka mula beroperasi pada Januari 2017 kelak.

HBB telah melatih dan merawat lebih 3000 orang memerlukan di Malaysia dan Kemboja. Kebanyakan sukarelawan yang berkhidmat dengan HBB terdiri daripada orang-orang muda.

Antara kata-kata Dr Lutfi yang menyentuh hati saya adalah, “Apabila seseorang diberi antibiotik untuk pneumonia, kami juga mula mencari lubang di bumbung rumah beliau. Kami berharap dengan merawat penyakit, kami juga mampu untuk mengurangkan kemiskinan”.

Katanya lagi, “Kami percaya bahawa pemberdayaan masyarakat (community empowerment), dan bukannya sedekah, adalah kunci kepada pembangunan mampan. Kami bekerjasama dengan NGO tempatan, Kementerian Kesihatan dan pemimpin tempatan untuk memastikan usaha kami memberi kesan sebanyak yang mungkin.”

Dr Lutfi juga sekarang masih berkhidmat sebagai pegawai perubatan di Kementerian Kesihatan.

Upacara anugerah dijalankan oleh Wakil Belia Setiausaha Agung PBB Ban Ki-moon, Ahmed Alhendawi kepada 17 Pemimpin Muda UN pada hari Isnin.

Penganugerahan ini adalah bagi mengiktiraf kepimpinan dan sumbangan kepada pencapaian Agenda Pembangunan Mampan 2030, yang mempunyai 17 matlamat, di antaranya membasmi kemiskinan, melawan ketidaksamaan dan ketidakadilan, dan menangani perubahan iklim – yang diguna pakai oleh pemimpin-pemimpin dunia di Perhimpunan Agung PBB pada tahun lepas.

Bercerita semula tentang mengapa Dr Lutfi memulakan HBB, beliau berkongsi bahawa setelah mengalami kemalangan sehingga tidak boleh bangun, beliau mula menyedari hidup ini terlalu singkat.

Ini menyebabkan beliau teringat semula kepada cita-cita beliau untuk berbakti kepada masyarakat melalui penubuhan NGO.

Apabila mula sihat, terus sahaja beliau dan rakan-rakan bingkas bangun untuk merealisasikan impian mereka.

Sebagai penutup, Dr Lutfi berkongsi pesanan ini kepada komuniti The Vocket:

Untuk pembaca The Vocket yang rata-rata belia, kan?

Jangan takut untuk mengejar impian walaupun masih muda.

Zaman sekarang ini dengan bantuan teknologi semuanya mungkin.

Waktu muda adalah waktu terbaik untuk memulakan sesuatu usaha kerana mempunyai banyak kreativiti, masa dan tenaga.

Baca lebih lanjut tentang Dr Lutfi dan HBB dalam artikel ini.

Senarai pemenang-pemenang anugerah UN Young Leaders ini boleh didapati di sini.


Dr. Mahathir Lelong G-Shock Miliknya Bermula Dengan Harga RM1,000

Bekas perdana menteri negara, Tun Dr Mahathir Mohammed kelmarin telah membuat kejutan kepada para hadirin dengan membuat pengumuman untuk melelong jam tangan miliknya yang berjenama G-Shock yang disertakan tandatangan beliau sendiri di satu majlis minum petang.

Jam tangan G-Shock dari model GW-9400 edisi istimewa ini hadiah daripada oleh Jenama PETAK by safwanmsapparel. Jam ini bakal dibuka untuk dibida dengan harga RM 1,000. Harga asal jam tangan ini adalah RM 1,644.75 dan harga bidaan mungkin akan melebihi harga pasaran kerana mempunyai tandatangan Tun sendiri.

Kepada yang berminat atau untuk memiliki jam tangan edisi istimewa ini anda boleh membidanya pada hari ini di hotel De Palma, Ampang.


Dr. Martens Hadir Dengan Kolaborasi Khas Bersama A Bathing Ape

Siapa yang tidak kenal dengan jenama boots dari England ini. Dr.Martens Bekerjasama dengan jenama streetwear legenda Jepun, A Bathing Ape untuk satu koleksi yang sangat awesome.

Koleksi edisi khas ini hadir dengan model 3-Eye dan 8-Eye dengan dua pilihan warna; hitam dan maroon. Menarik tentang kasut ini adalah CAMO motif embossed yang menghiasi kasut ini. Kalau tengok sekali pandang, nampak macam kasut Dr. Martens biasa tetapi corak CAMO ini menjadikan kasut ini unik dan minimalis.

Baju dan beg juga akan dihasilkan sempena kolaborasi ini. Ianya akan dilancarkan di semua butik BAPE seluruh dunia dan secara atas talian bermula 27 Januari ini. Bagaimana pun, dua model kasut Dr. Martens ini akan turut dijual di butik Dr. Martens terpilih di seluruh dunia. Kalau masuk kasut ini di pasaran Malaysia, boleh jadi kasut anda untuk ke pejabat. Memang kacak.


Jurutera Berbakat Ambil Keputusan Berhijrah Selepas Kemahiran Dan Kebolehan Beliau Dipandang Sepi

Dia adalah sahabat aku sejak dibangku sekolah. Kami berpisah bila dia memasuki Maktab Tentera Diraja (RMC) sebelum berlepas ke Australia untuk mendapatkan Bachelor, Master dan seterusnya PhD.

Ketika usianya baru 33 tahun, Muiz Murad telah pun memiliki PhD dalam Mechanical Engineering (pengkhususan dalam fluid dynamics dan aero acoustics) dari University of Swinburne, Melbourne.

Beliau kemudian menetap di negara kanggaroo itu kerana terpilih untuk bekerja di sana kerana tetapi jauh di lubuk hatinya, beliau ingin kembali untuk menabur bakti pada Malaysia, tanah tumpah darahnya.

Disebabkan berpegang teguh kepada cita-citanya itu, Muiz telah melepaskan jawatan dan gaji yang cukup tinggi di sana untuk kembali ke tanah air.

Namun selepas 7 tahun kembali ke tanah air, beliau terpaksa berhadapan dengan 1,001 kerenah yang tak pernah beliau sangka sewaktu mengambil keputusan untuk meninggalkan Australia dulu.

Kini, di tanah air sendiri, dia telah ditipu, dinafikan kemahiran dan kebolehannya, dipandang sepi oleh pihak bank dan pelbagai lagi hingga beliau merasakan sudah tiba masanya untuk beliau kembali semula ke tempat di mana tenaga muda yang berkebolehan sepertinya dihargai dan diiktiraf setimpal dengan ilmu yang beliau miliki.

Aku percaya, bukan Dr. Muiz seorang yang terpaksa menempuh kesukaran sebegini.

Sayang sekali, di saat kita berusaha bersungguh-sungguh untuk membawa balik tenaga pakar dan profesional dari luar negara seperti beliau, nampaknya kita jugalah yang MEMUSNAHKAN IMPIAN, ILTIZAM DAN PENGORBANAN mereka.

Ini bukan cerita politik. Ini bukan cerita seorang pemuda yang bencikan negara atau pemerintahnya.

Ini kisah seorang pemuda yang mahu menabur bakti pada agama, bangsa dan negaranya berlandaskan kemahiran dan pemikiran aras tinggi yang dia miliki setelah lebih 10 tahun berjuang untuk mendapatkan ilmu di negara orang.


Dr Noor Hisham Beri Peringatan Di Jam 4 Pagi Mengenai Kluster Perhimpunan Sosial

Biasanya, kita akan mendengar sebarang pengumuman dan pemakluman terkini mengenai COVID-19 daripada Ketua Pengarah Kesihatan Dr Noor Hisham di sebelah petang melalui sidang media yang dilakukannya sejak Mac lalu.

Tetapi hari ini, lain pula ceritanya apabila individu paling hadapan negara dalam berhadapan dengan wabak membunuh itu memuat naik beberapa status mengenai perkembangan semasa COVID-19 sekitar jam 4 pagi tadi.

Perkara itu pada mulanya difahamkan disedari akaun Facebook kesedaran kesihatan Public Health Malaysia yang berkongsikan kebimbangan ketua pengarah kesihatan itu mengenai perkembangan beberapa kluster yang terbentuk daripada perhimpunan sosial.

Antara hantaran yang paling mencuri tumpuan adalah apabila beliau memberikan nasihat kepada orang ramai supaya mematuhi prosedur operasi standard (SOP) ketika menghadiri sebarang jenis perhimpunan dan ketika berada di tempat awam.

Walaupun kedengaran seperti nasihat yang biasa diberikannya sebelum ini, namun ianya kali ini menjelaskan kebimbangan beliau terhadap bilangan kluster yang semakin meningkat kebelakangan ini.

“Peringatan ini berikutan semakin banyak kluster terbentuk daripada perhimpunan sosial kebelakangan ini yang tidak mengikut SOP.

“Ini termasuklah perhimpunan besar-besaran yang melibatkan kaum keluarga, majlis keraian dan upacara keagamaan. Perhimpunan-perhimpunan ini telah turut dihadiri oleh individu-individu yang bergejala,” katanya dalam hantaran berkenaan.

Memberikan contoh Kluster Indah Mas di Kuala Lumpur dan Kluster Enggor di Perak, Dr Noor Hisham memberitahu ianya bermula dengan perhimpunan keluarga sahaja sebelum merebak dengan lebih luas.

Selain itu, Kluster Mentari yang melibatkan Selangor, Negeri Sembilan dan Wilayah Persekutuan Kuala Lumpur juga tambahnya juga berpunca daripada upacara keagamaan membabitkan ahli keluarga serta kenalan yang hadir dalam satu upacara kematian di Negeri Sembilan.

“Penjarakkan fizikal sememangnya sukar diamalkan di kawasan yang sesak dan sempit, namun mengambil iktibar daripada kejadian kluster-kluster ini, masyarakat dinasihatkan untuk akur dan patuh kepada nasihat yang diberikan.

“Ini bagi mengurangkan risiko jangkitan di dalam komuniti,” pesannya dalam hantaran yang dibuat awal pagi tadi.

Baca juga perkembangan semasa COVID-19 yang pernah kami kongsikan sebelum ini melalui pautan di bawah.

Disanjung Sebagai Hero, Doktor Dari Malaysia Berjaya Halang Gelombang Kedua COVID-19 Di Australia

Dijangkiti Wabak Semasa Hamil, Ibu Di Singapura Lahirkan Bayi Dengan Antibodi COVID-19

Kes COVID-19 Warga Asing Naik Mendadak, Rakyat Malaysia Mahu Top Glove Bertanggungjawab


Dr Noor Hisham Buat Kemunculan Istimewa, Bantu BoboiBoy Tewaskan COVID-19

Jika sebelum ini kita sering melihat beliau di kaca TV dan paparan-paparan media sosial, kali ini Ketua Pengarah Kesihatan Tan Sri Dr Noor Hisham akhirnya membuat kemunculan dalam bentuk animasi bersama BoboiBoy.

Kemunculan pertama beliau sebagai watak animasi itu dibuat dalam satu video iklan hebahan khidmat awam (PSA) mengenai COVID-19 di laman YouTube Monsta yang membawakan BoboiBoy sebelum ini.

Dalam video berdurasi 1.05 saat itu, Dr Noor Hisham tampil membantu dan memberikan nasihat berguna buat BoboiBoy dan rakan-rakan dalam menentang COVID-19 ketika ini.

“Kamu tak perlukan kuasa untuk menghalang virus COVID-19.

“Kamu hanya perlukan CAPP,” laungnya dalam video berkenaan.

Kemunculan Dr Noor Hisham dalam video berkenaan adalah untuk membantu BoboiBoy dan rakan-rakannya selepas kesemua kuasa yang dimiliki mereka tidak berjaya untuk menghalang virus COVID-19.

CAPP dalam video pula bukanlah merujuk kepada sebarang kuasa luar biasa namun ia merupakan empat langkah penting berhadapan COVID-19 iaitu Cegah Dari Awal, Amalkan Norma Baharu, Patuhi SOP, dan Pantau Status Kesihatan Diri.

Mula dimuatnaik sejak semalam, video berkenaan sehingga kini baru sahaja mencecah hampir 80,000 tontonan di YouTube.

Tetapi kepada anda yang belum menonton perkongsian penuh daripada BoboiBoy dan Dr Noor Hisham ini jangan risau kerana anda boleh menontonnya melalui pautan di bawah.

Baca juga penjelasan daripada Dr Noor Hisham mengenai saranan beliau berhubung pemakaian pelitup muka bagi wanita berpurdah menerusi pautan di bawah.

Penjelasan Kenapa Dr Noor Hisham Sarankan Wanita Berpurdah Memakai Pelitup Muka

Kenapa BoBoiBoy Menjadi BoBoiBoy Galaxy, 13 Rahsia Didedahkan

BoboiBoy The Movie 2 Cipta Sejarah Tercalon Finalis Anugerah Filem Animasi New York


Dr Noor Hisham Buat Penampilan Istimewa Dalam Filem Pendek Ejen Ali

Nama Ketua Pengarah Kesihatan Dr Noor Hisham Abdullah bukanlah nama yang asing dalam kalangan rakyat Malaysia sejak tahun ini. Menjadi individu penting negara dalam mendepani cabaran COVID-19, boleh dikatakan hampir setiap hari beliau akan membuat kemunculan di kaca TV.

Bagaimanapun, berbeza dengan penampilannya sebelum ini membuat kemunculan dalam sidang-sidang media mengenai wabak berkenaan, Dr Noor Hisham kali ini disahkan bakal membuat kemunculan istimewa dalam filem pendek Ejen Ali: Misi Juang di YouTube.

Debaran dan keterujaan untuk peminat serta masyarakat untuk melihat kelibat ketua pengarah kesihatan itu bermula selepas poster untuk filem pendek berkenaan yang dilancarkan sejak semalam memaparkan individu yang seakan sama dengan beliau.

Ruangan komen di laman Facebook rasmi Ejen Ali kemudiannya dipenuhi dengan persoalan daripada netizen mengenai watak berkenaan yang menurut mereka seakan sama dengan susuk Dr Noor Hisham.

Buat anda yang masih tertanya-tanya, ya Dr Noor Hisham bakal membuat kemunculan dalam filem pendek berkenaan seperti dilaporkan beberapa laporan berita sejak semalam.

Perkara itu disahkan sendiri oleh Pengarah Animasi Primework Studios, Airin Zainul dalam satu temu bual ketika majlis pelancaran filem pendek berkenaan di Buletin Utama baru-baru ini.

“Tajuk dia misi Juang, secara mudahnya nak ringkaskan tahun yang kita lalui pada 2020 dan perang dalam melawan COVID-19.

“Jadi, Ejen Ali and rakan-rakannya di Akademi MATA bekerja bersama dengan penampilan istimewa DG Tan Sri Dr Noor Hisham untuk perjuangkan menentang COVID-19 dengan kita jaga kita and kerja sepasukan dan menunjukkan kita akan menang kalau bersama,” katanya.

Jadi, kepada anda yang teruja dan berminat untuk menonton kemunculan Dr Noor Hisham bersama Ejen Ali dan rakan-rakannya, jangan terlepas untuk menonton filem pendek ini yang akan ditayangkan pada jam 9.45 malam esok (25 Disember), di saluran YouTube rasmi Ejen Ali.

Selain daripada tayangan perdana Misi Juang, anda kemudiannya boleh menyambung pengalaman menonton Ejen Ali di kaca TV pula pada jam 10 malam menerusi tayangan Ejen Ali The Movie yang dialih bahasa ke Bahasa Inggeris di TV3, juga pada 25 Disember ini.

Baca juga perkongsian kami sebelum ini mengenai kemunculan istimewa Dr Noor Hisham dalam iklan kempen kesedaran awam menentang COVID-19 bersama BoboiBoy melalui pautan di bawah.

Dr Noor Hisham Buat Kemunculan Istimewa, Bantu BoboiBoy Tewaskan COVID-19

Dr Noor Hisham Beri Peringatan Di Jam 4 Pagi Mengenai Kluster Perhimpunan Sosial

Kena Perli ‘Takut Mati’, Ini Jawapan Tenang Dr Noor Hisham Buat MP Bintulu


Dr Noor Hisham Ingatkan Sudah Tiba Masa Untuk ‘Ambil Serius PKP Kali Ini’

Sedar atau tidak, jumlah kes positif COVID-19 di negara kita semakin meningkat setiap hari dengan jumlah kes baru sudah pun mencecah angka 4,000 pada semalam.

Menerusi perkongsian yang dibuat Kementerian Kesihatan Malaysia (KKM), kes baru pada semalam adalah sebanyak 4,029 dengan Selangor menjadi penyumbang terbesar sebanyak 1,466 kes.

Terkejut dengan pengumuman angka kes baru yang dicatatkan, rata-rata netizen meluahkan kebimbangan mereka di media sosial sejak semalam.

Tidak turut terkecuali adalah Ketua Pengarah Kesihatan Dr Noor Hisham yang turut berkongsikan nasihatnya bersama masyarakat di beberapa akaun media sosialnya mengenai keadaan semasa COVID-19 dalam negara.

“Sudah tiba masanya untuk kita mengambil serius Perintah Kawalan Pergerakan (PKP) kali ini.

“Jika tidak, ianya tidak mengejutkan untuk melihat semua negeri menjadi zon merah dalam negara selepas ini,” tulisnya di Twitter dan Facebook.

Time to take this MCO seriously, otherwise in no time it is not surprisingly to see all red zone states in our country pic.twitter.com/uj6XQIVTxs

— Noor Hisham Abdullah (@DGHisham) January 16, 2021

Dr Noor Hisham juga di akaun Twitter-nya dilihat mengulang ciap pendapat seorang netizen mengenai kebimbangan kemungkinan hospital tidak mampu lagi menampung kapasiti pesakit seperti yang berlaku di luar negara.

Walaupun tidak memberikan sebarang komen, namun ulang ciap (retweet) daripada beliau itu sudah pastinya akan mengingatkan orang ramai di negara ini untuk terus mengamalkan SOP bagi mengelakkan kebimbangan berkenaan benar-benar berlaku.

Perdana menteri sebelum ini telah mengumumkan pelaksanaan PKP di enam buah negeri termasuk ulau Pinang, Selangor, Wilayah Persekutuan (Kuala Lumpur, Putrajaya dan Labuan), Melaka, Johor dan Sabah selama 14 hari bermula 13 Januari lalu.

Selang beberapa hari, Menteri Kanan Keselamatan Datuk Seri Ismail Sabri Yaakob pula kemudiannya mengumumkan PKP akan turut dilaksanakan di seluruh negeri Kelantan dan daerah Sibu berikutan peningkatan mendadak di kedua-dua kawasan.

Baca juga perkembangan semasa COVID-19 dalam dan luar negara yang pernah kami kongsikan sebelum ini melalui pautan di bawah.

3,000 Sukarelawan Diperlukan Untuk Ujian Vaksin COVID-19 Di Malaysia

Saintis Di China Beri Amaran, Pandemik Tahun Ini Diramal Lebih Buruk Daripada Tahun 2020

Isu Kedai Makan Tutup Jam 8 Malam, Netizen Minta Kerajaan Buat Perubahan


3 Kesalahan Ini Halang Saya Simpan Duit Untuk Beli Rumah Sendiri

Hari ini duit gaji saya dah masuk. Ingat bulan ini nak simpan sikit untuk buat modal beli rumah nanti. Jadi, saya kena keluarkan dulu duit untuk bayar hutang dekat bank.

Saya nak buat kira-kira kejap, berapa nak keluarkan duit di ATM ini?

Gaji bersih saya RM 2800. Ini pula hutang-hutang yang wajib saya bayar setiap bulan:

Jadi, kena keluar RM 1300 untuk bayar di bank. Alamak baru teringat, pemilik rumah dah minta awal sewa rumah, kena keluarkan lebih ini.

Maka, perlu keluarkan lagi RM500 untuk sewa rumah. Jumlah keseluruhan kena keluar ialah RM1800.

Semasa perjalanan balik kerja, ada pasar malam lah. Tak apalah spend sikit beli makanan luar hari ini, bukan selalu. Pakai dululah duit yang baru dikeluarkan tadi.

Fuh! Tak sangka pula dah spend RM 30 di pasar malam.

Sampai di rumah, isteri beritahu tentang kehabisan barang dapur:

“Bang, barang dapur dah habis. Abang baru dapat gaji kan, malam ini kita pergi beli barang sikit di Tesco ya. Susu dengan pampers anak pun kena beli gak.”

“OK sayang, lepas maghrib kita gerak,” jawab saya.

Di kaunter Tesco, perbelanjaan beli barang dapur cecah 3 angka:

“Pakai dululah duit yang abang cucuk tadi ni, nanti abang cucuk balik kalau tak cukup nak bayar pada bank,” balas saya.

Dalam perjalanan balik, isteri teringin sesuatu pula:

“Bang rasa teringin pula nak makan pizza, boleh ya bang, bukan tiap hari saya minta,” katanya dengan nada mendayu-dayu.

“Makanan yang kat pasar malam tadi kan ada lagi?” soal saya.

“Bukan selalu saya minta abang, takkan tu pun nak berkira,” isteri seakan merajuk.

“Hmm yalah, nah ambil RM 50 ini, awak belilah apa yang awak mengidam tu,” ujar saya kembali.

Tit tit tit tit. Skrin lampu bercahaya. Terima mesej pesanan ringkas:

En Farid, duit insurans RM 300/bln dah boleh bayar, bayar sebulan dulu pun tak apa. Dah 2 bulan pending payment ni.

Alamak, baru teringat yang duit insurans saya tak bayar lagi. Nak terminate nanti saya tak ada perlindungan pula kalau jadi apa-apa nanti. Tak apalah kejap lagi saya transfer online pada ejen takaful ini.

Sampai di rumah, saya duduk dan kira semula perbelanjaan hari ini. Saya takut terlebih pakai duit.

1. Hutang kereta: RM 800
2. Hutang pembiayaan peribadi: RM 300
3. Hutang PTPTN: RM 200
4. Sewa rumah: RM 500
5. Pasar malam: RM 30
6. Belanja barang dapur, susu dan pampers anak: RM 450
7. Isteri nak makan pizza: RM 50
8. Insurans: RM 300

Jumlah hari ini dah pakai ialah RM 2630.

Alamak! Ada baki lagi dari gaji RM 170. Ni saja yang ada untuk isi minyak pergi kerja selama sebulan. Nampak gayanya tak dapat saya nak simpan duit bulan ini. Tak apalah saya cuba simpan bulan depan pula.

Kesalahan yang di lakukan:
❌ Membuat simpanan selepas berbelanja dan membayar komitmen.
❌ Komitmen bank yang tinggi especially kereta ditambah dengan pembiayaan peribadi.
❌ Membayar kos takaful yang tinggi.

Sepatutnya:
✅ Menyimpan dahulu selepas dapat gaji dan sebelum berbelanja.
✅ Komitmen bulanan kereta seharusnya tidak melebihi 15% dari gaji.
✅ Komitmen bulanan takaful seharusnya tidak melebihi 10% dari gaji.


Dr Noor Hisham Jangkakan PKP 2.0 Bakal Berakhir 4 Februari

Ketua Pengarah Kesihatan, Dr Noor Hisham pada semalam menjelaskan beliau menjangkakan Perintah Kawalan Pergerakan (PKP) 2.0 ketika ini hanya akan berlangsung selama empat minggu sehingga 4 Februari ini.

Pengumuman itu sudah pastinya melegakan ramai pihak sama ada PKP yang dilalui ketika ini akan dilanjutkan beberapa kali seperti tahun lalu.

“Jadi kalau kita laksanakan PKP empat minggu sampai Februari, disusul dengan PKPB kita jalankan selama tiga bulan, dijangkakan pada Mei depan kita akan dapat turunkan kes sehingga dua digit.

“Jadi kita jangkakan empat minggu PKP. Kita tidak akan panjangkan PKP kerana ia memberi kesan kepada eknomi,” katanya seperti dipetik Malaysia Gazette.

Pelaksanaan PKPB selama tiga bulan itu menurut beliau mampu untuk menurunkan kes kepada dua angka di samping dapat mengurangkan kesan kepada sektor ekonomi seperti yang berlaku jika PKP diteruskan.

Untuk rekod, enam negeri pada tahun ini mula menjalani PKP selama dua minggu sejak 13 Januari sehinggga sebelum 26 Januari sebelum disambung selama dua minggu lagi kepada 4 Februari.

Beberapa negeri kemudiannya turut melaksanakan PKP (kecuali Sarawak) yang dijadualkan turut berakhir pada 4 Februari selepas berlaku peningkatan mendadak dalam kes COVID-19 di negeri masing-masing.

Baca juga perkembangan semasa COVID-19 dalam negara yang pernah kami kongsikan sebelum ini melalui pautan di bawah.

‘Masih Jauh Dari Berpenghujung’- Dr Noor Hisham Kenang Setahun Melawan COVID-19

10 Buah Sekolah Di Terengganu Ditutup Selepas 21 Guru Positif COVID-19

WHO Bakal Hasilkan Vaksin COVID-19 Generasi Baru, Boleh Disedut Melalui Hidung


Dr Noor Hisham Kongsi Laporan Media Berbahasa Cina, Malaysia Di Tangga Kedua Terbaik ‘Anti-Pandemik’

Kecekepan negara kita menangani pandemik COVID-19 ketika ini memang diakui dan sering sahaja menjadi tumpuan dunia.

Pengiktirafan itu sudah pastinya tidak datang dengan mudah dan semestinya mengambil kira pelbagai aspek dan pendekatan menangani wabak itu yang telah dijalankan di negara kita.

Dan kini selepas beberapa kali mendapat pengiktirafan sebelum ini, Malaysia sekali lagi menjadi tumpuan apabila dilaporkan berada di tangga kedua dalam carta anti pandemik yang dilakukan sebuah pasukan kumpulan pemikir atau lebih mesra dikenali sebagai think tank dari Jepun.

Perkara itu dikongsikan sendiri oleh Ketua Pengarah Kesihatan Malaysia Dr Noor Hisham Abdullah di akaun Facebooknya pada lewat malam semalam yang memetik kembali laporan diterbitkan akhbar China Press.

Laporan oleh portal tersebut yang memetik Newsweek Japan memaklumkan Malaysia berada di tangga kedua di belakang Taiwan yang jauh meninggalkan negara-negara lain dari kutipan mata yang diraih.

Melalui beberapa penilaian yang dilakukan, Malaysia berjaya mengumpul 144 mata manakala Taiwan pula berjaya meraih 180 mata daripada keseluruhan 200 mata.

Selain Malaysia, Thailand juga berjaya menjadi salah satu negara asia tenggara yang menduduki tangga terbaik dalam laporan tersebut dengan kutipan 126 mata untuk berada di tangga keempat di belakang Hong Kong.

Negara kuasa besar dunia seperti Amerika Syarikat dan United Kingdom pula masing-masing berada di tangga ke 41 dan 43.

Kejayaan negara-negara Asia berada dalam sepuluh kedudukan terbaik berlaku kerana negara-negara ini memberi perhatian awal terhadap perkembangan wabak itu dan mengambil langkah kawalan imigresen atau perjalanan antarabangsa yang ternyata mempengaruhi penularan wabak itu di satu-satu negara.

Dr Noor Hisham sendiri sebelum ini pernah diiktiraf sebagai salah seorang individu terbaik dalam menangani COVID-19. Baca lebih lanjut mengenainya di pautan di bawah.

Dipilih 3 Terbaik Dunia Kendalikan COVID-19, Dr Noor Hisham ‘Kini Trending’ Di Twitter

Netizen Indonesia ‘Serang’ Instagram KKM Gara-Gara Salah Faham Kes Import COVID-19

Warga Malaysia Kongsi Sistem Kesihatan Di Jepun Jadi Rumit Dan ‘Selfish’ Kerana COVID-19


Dr Noor Hisham Nafi Dakwaan Dr Ali Meninggal Dunia Akibat Kepenatan

Baru-baru ini kecoh di media sosial mengenai perkongsian berkenaan salah seorang petugas barisan hadapan yang dikatakan meninggal dunia akibat daripada kepenatan dalam menjalankan tugas sebagai petugas barisan hadapan.

Perkara tersebut difahamkan tidak benar malah telah mendapat pengesahan daripada Ketua Pengarah Kesihatan, Tan Sri Dr Noor Hisham Abdullah itu sendiri.

Sewaktu dihubungi pihak Sinar Harian, Dr Noor Hisham telah menjelaskan bahawa Dr Ali Noor Hassan meninggal dunia disebabkan beliau mempunyai penyakit lain bukan kerana kepenatan dalam menangani wabak COVID-19.

“Beliau telah dikesan mempunyai penyakit lain dan tak ada kaitan dengan kelesuan bekerja,” jelas beliau menerusi aplikasi WhatsApp.

Terdahulu, Dr Ali telah dilaporkan sakit akibat daripada keletihan dan tidak mendapat rehat yang secukupnya setelah bertugas sebagai petugas barisan hadapan Kementerian Kesihatan Malaysia (KKM) dalam membasmi penularan wabak COVID-19.

Perkara tersebut dipercayai pada mulanya telah dikongsikan oleh Skuad Pengurusan Jenazah Malaysia (SPJM) di laman Facebook pada lewat malam Selasa.

Baca perkongsian kami yang sebelum ini mengenai seorang rakyat Malaysia di London yang mendakwa hospital kerajaan serba kekurangan ini undang perhatian DG Hisham, klik pada pautan di bawah.

Dakwa Hospital Kerajaan ‘Serba Kurang’, Kenyataan Rakyat Malaysia Di London Ini Undang Perhatian DG Hisham

‘Takut Dijangkiti COVID-19’- #SuaraPelajar Trending Di Twitter Papar Luahan Kebimbangan Pelajar

Dr Noor Hisham Sahkan Pengembara Bawa Pulang COVID-19 Varian UK Ke Malaysia